title: Lesley Kerkhove

text: Lesley Kerkhove (s. 4. marraskuuta 1991 Goes) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 213 helmikuussa 2015. Hän on voittanut urallaan kaksi ITF-turnausta kaksinpelissä ja kolme nelinpelissä.


title: Lesley Kerkhove

text: Kerkhove oli junioreiden maailmanlistalla parhaimmillaan sijalla 12 vuonna 2009.


title: Oiva Sutinen

text: Oiva "Oissu" "Sutki" Sutinen (27. tammikuuta 1933 Koria – 12. elokuuta 1990) oli suomalainen pesäpalloilija 1950–1960-luvuilla. Hänen kasvattajaseuransa oli Korian Ponsi, ja mestaruussarjassa hän joukkueensa oli Kouvolan Pallonlyöjät. Sutki Sutinen pelasi muun muassa neljä Itä-Länsi- ja neljä liitto-lehdistö -ottelua. Hänet muistetaan monista pesäpallokentillä tekemistään kepposista, joista ainakin kaksi johti aikoinaan jopa sääntömuutoksiin.


title: Oiva Sutinen

text: Sutinen oli yllätyksellinen peluri, joka pelasi suurimman osan aikaa ykkösvahtina ja jonka erikoislyöntejä olivat ns. ykköspiikkilyönnit. Juuri ykkösrajaan suunnattujen piikkilyöntien vuoksi syöttölautasta siirrettiin sääntömuutoksella taaksepäin. Toinen Sutisen aiheuttama sääntömuutos oli eräässä pelissä sattunut tapahtuma, jossa hän oli ykköspesällä pallo räpylässään, kun hän yhtäkkiä kutsui lukkarin ja kolmosvahdin luokseen neuvonpitoon. Sutinen antoi pallon salaa kolmosvahdin räpylään. Kun lukkarina toiminut Antero Viherkenttä teki valesyötön, irtosi vastustajajoukkueen pelaaja kakkospesältä kohti kolmospesää, jolloin kolmosvahti nosti pallon esiin räpylästään ja poltti pelaajan, ja Sutisen edustama joukkue voitti kyseisen ottelun. Vastapuoli teki tapauksesta protestin, joka ei mennyt läpi, koska mainitunlaista pallon piilottelua ei vielä tuolloin ollut säännöissä kielletty.


title: Oiva Sutinen

text: Sutinen kirjoitteli runoja, näytelmätekstejä, laulunsanoja, sketsejä, kronikoita jne. Hän esiintyi usein myös itse erilaisissa juhlissa luontaisten näyttelijäntaitojensa sekä hyvän lauluäänensä vuoksi. Hän oli myös menestyksekäs kaisa-biljardin pelaaja.


title: Oiva Sutinen

text: Ammatiltaan Sutinen oli ensin Kymi-yhtiön portinvartija, myöhemmin tiemestari sekä sittemmin kuolemaansa asti rakennusosaston työnjohtaja.


title: Olle Åberg

text: Olof "Olle" Viktor Åberg (24. tammikuuta 1925 Hofors – 19. joulukuuta 2013 Gävle) oli ruotsalainen keskimatkojen juoksija.


title: Olle Åberg

text:
Helsingin olympiakisoissa 1952 Åberg sijoittui Luxemburgin Joseph Barthelin voittamassa 1500 metrin olympiafinaalissa seitsemänneksi. Samana vuonna hän piti Kööpenhaminassa juoksemaansa 1000 metrin ME-aikaa 2.21,3 hallussaan vajaan kolmen kuukauden ajan. Ruotsin seurajoukkuekohtaisessa Gefle IF:n 4x1500 metrin ja 4 x mailin ME-kvarteteissa hän oli mukana neljä kertaa. Viisi Finnkampenia 1951-1956, voitto 1500 metrillä 1951 ja 800 metrillä 1953. Ruotsin mestaruuden Olle Åberg saavutti vuonna 1951 1500 metrillä. Muita Ruotsin mestaruusmitaleita, kolme hopeaa ja kaksi pronssia, tuli 800 ja 1500 metrillä vuosina 1949-1956.
Vuosina 1947-1956 Åberg osallistui kaikkiaan 16 yleisurheilumaaotteluun Ruotsin edustajana. Hän saavutti huippuvuosinaan maailman keskimatkojen parhaalle juoksijalle vuosittain jaettavan Dickson-pokaalin kolme kertaa eli vuosina 1949-1951.


title: Olle Åberg

text: Urheilu-uransa aikana 1940-luvulla Olle Åberg edusti vuoteen 1944 Hofors AIF:ää ja sen jälkeen Gefle IF:ää.


title: Olle Åberg

text: Menestyksekkään uransa perusteella Olle Åberg kuului Ruotsissa yleisurheilijoiden Mestariurheilijoihin ns. Stora Grabbar-ryhmään jäsenenä #151 vuodesta 1951.


title: Eino Kulonen

text: Eino Ilmari Kulonen (24. lokakuuta 1921 Kiikka – 17. syyskuuta 1984 Turku) oli suomalainen lääkäri ja Turun yliopiston lääketieteellisen kemian professori vuodesta 1955 kuolemaansa asti.


title: Eino Kulonen

text: Kulosen vanhemmat olivat Vihtori Johannes Kulonen ja Hilma Maria Mauriala ja puoliso vuodesta 1958 lääkäri Maija Tellervo Yli-Pohja. Kulonen tuli ylioppilaaksi Helsingin yhteiskoulusta ja reaalilukiosta 1940 ja valmistui lääketieteen kandidaatiksi 1946, lisensiaatiksi 1950 ja tohtoriksi 1951. Opintomatkoja hän teki Yhdysvaltoihin ensin ASLA-Fulbright-stipendiaattina 1952 ja sitten uudestaan 1962 sekä Englantiin ensin British Council -stipendiaattina 1957 ja vielä 1962. Helsingin yliopiston assistenttina Kulonen työskenteli vuodesta 1947 vuoteen 1954. Ennen Turkua Kulonen toimi vielä lyhyen aikaa Helsingin yliopiston dosenttina.


title: Eino Kulonen

text: Kulosen tutkimusalaa olivat side- ja granulaatiokudoksen biokemia sekä alkoholin vaikutukset aivojen ja maksan aineenvaihduntaan. Hän työskenteli pitkään vuonna 1954 perustetun Alkon biolääketieteellisen tutkimusyksikön tutkijana. Suomalainen Lääkäriseura Duodecim myönsi Kuloselle vuonna 1969 ensimmäisen Matti Äyräpään palkinnon.


title: Kultainen talja (ritarikunta)

text: Kultainen talja (esp. "El toisón de oro", ransk. "Ordre de la Toison d'or") on Burgundin herttuan Filip Hyvän perustama espanjalainen ja itävaltalainen ritarikunta. Hän perusti sen 1429. Ritarimerkissä on kultainen oinaan talja. Se lakkautettiin 1919 Itävallassa ja 1931 Espanjassa.


title: Valkjärven kalliomaalaus

text: Valkjärven kalliomaalaus sijaitsee Valkjärvellä Salpausselän itäpuolella Luumäellä Etelä-Karjalassa. Maalaus on ajoitettu väljästi kivikauteen.


title: Valkjärven kalliomaalaus

text: Valkjärven koillisrannalla on pieni vesirajassa oleva kallio, joka nousee korkealle maastoon. Kallion länsipuolella sijaitsevassa maalatussa kohdassa on sisäänpäin kääntyvä kohta, missä maalaus sijaitsee.


title: Valkjärven kalliomaalaus

text: Maalauksessa on vain yksi selvästi erottuva kuvio, joka esittää mahdollisesti käärmettä. Se on maalattu pystyasentoon kuin murtoviiva, jolla on 4−5 taitekohtaa.


title: Uikulanjärvi

text: Uikulanjärvi on järvi Kalimeenojan valuma-alueella Kalimenkylän kaupunginosassa Oulussa. Järvi sijaitsee Kalimeenojan pohjoispuolisesta Navettakankaasta itään, Uikulankankaan pohjoispuolella. Pääosin kangasmaiden ympäröimän järven rannat ovat soistuneet. Järvelle on tieyhteys pohjoispuolen Navettakankaan metsäautotietä pitkin sekä Kalimenkylän että Alakyläntien suunnasta. Kummunlammit-Uikulanjärvi -alue kuuluu Natura 2000 -alueisiin.


title: Stanislav Jungwirth

text: Stanislav Jungwirth (15. elokuuta 1930 Prachatice – 11. huhtikuuta 1986 Praha) oli tšekkoslovakialainen keskimatkojen juoksija. Hän saavutti pronssia 1 500 metrillä EM-kilpailuista 1954 ja piti 1 000 metrin ME:tä hallussaan 1952–1953 sekä 1 500 metrin ME:tä 1957–1958.


title: Stanislav Jungwirth

text: Ammattimaisen harjoittelun Jungwirth aloitti vuonna 1949, ja vuoteen 1951 mennessä hän oli saavuttanut sen hetkisen maailman tason. Track and Field -lehti rankkasi Jungwirthin vuoden 1951 maailman kahdeksanneksi parhaaksi 1 500 metrin juoksijaksi.


title: Stanislav Jungwirth

text: Seuraavana vuonna Jungwirth voitti maansa 800 ja 1500 metrin mestaruudet ja valittiin Helsingin kesäolympialaisiin, jossa eteni välieriin. Lokakuussa 1952 hän paransi Stará Boleslavissa ruotsalaisen Olle Åbergin 1 000 metrin ME:tä kymmenyksellä lukemiin 2.21,2. Ennätys säilyi vajaan vuoden, kunnes yhdysvaltalainen Mal Whitfield otti ennätyksen nimiinsä.


title: Stanislav Jungwirth

text: Vuonna 1954 Jungwirth saavutti Bernin EM-kisoissa 1 500 metrillä pronssia ajalla 3.45,4 Britannian Roger Bannisterin ja Tanskan Gunnar Nielsenin jäljessä. Loppuvuodesta 1956 käydyissä Melbournen kesäolympialaisissa hän sijoittui kuudenneksi ajalla 3.42,6 irlantilaisen Ron Delanyn viedessä hieman yllättäen olympiavoiton.


title: Stanislav Jungwirth

text: Heinäkuussa 1957 tapahtui aika erikoinen ME:n parannus. Suomalaiset Olavi Salsola ja Olavi Salonen olivat tehneet Turussa 1 500 metrin ME:n 3.40,2, jonka vajaa vuorokausi myöhemmin Stanislav Jungwirth alitti Stará Boleslavissa yli kahdella sekunnilla aikaan 3.38,1. Viikko ME:stään Jungwirth alitti ensimmäisenä tšekkoslovakialaisena neljän minuutin rajan maililla, juostuaan matkan aikaan 3.59,1. Hänen sijoituksensa Lontoossa käydyssä kisassa oli vasta kolmas Derek Ibbotsonin voittaessa uudella ME:llä 3.57,2.


title: Stanislav Jungwirth

text: Vuoden 1958 EM-kisat Tukholmassa eivät tuoneet Jungwirthille menetystä johtuen loukkaantumisesta. Kuitenkin hän sijoittui loppukilpailussa kahdeksanneksi ajalla 3.44,4 eli aika oli sekuntia parempi kuin hänen neljän vuoden takainen pronssiaikansa.


title: Stanislav Jungwirth

text: Uusi 1 500 metrin maailmantähti Australian Herb Elliott otti 1 500 metrin ME:n haltuunsa elokuussa 1958 Göteborgissa juoksussa, jossa Jungwirth itse sijoittui toiseksi huippuajalla 3.39,0. Koska loukkaantumiset vaikeuttivat huippukunnon saavuttamista, Jungwirth lopetti uransa 1950-luvun lopussa.


title: Stanislav Jungwirth

text: Track and Field -lehti sijoitti Stanislav Jungwirthin vuosina 1951–1959 seitsemän kertaa 10 parhaan 1 500 metrin juoksijan joukkoon. Paras sijoitus oli vuonna 1957, kun hänet rankattiin kolmanneksi. Hänet rankattiin vuosina 1952 ja 1953 myös 10 parhaan 800 metrin juoksijan joukkoon.


title: Revonkärjen kalliomaalaus

text: Revonkärjen kalliomaalaus sijaitsee Rapojärven itärennalla Kouvolassa Kymenlaakson maakunnassa. Maalaus on esihistoriallinen.


title: Revonkärjen kalliomaalaus

text: Mankinvirta laskee Tarhajärven kautta Rapojärveen muuttuen ensin Mietunvirraksi ohittaessaan Revonkärjen niemen. Niemen etelärannalla on kallioon muodostunut vaakatasoisia halkeamia, jonka väliin ovat jääneet kiviset syvennykset. Syvennyksiä suojaa 1×2 metriä suuri lippamainen uloke. Maalauskallio nousee suoraan järvestä ja kallion vieressä on käveltävä tasanne.


title: Revonkärjen kalliomaalaus

text: Maalaus on tehty syvennyksessä oleviin kivipintoihin ja niiden väri on tumman punainen. Vaikka kuvioita ei näy, on punaväripinta todennäköisesti ihmisen tekemää. Erityisesti tämä koskee vasemman seinän punaväristä, mikä on ihmisen maalaamaa. Timo Miettisen mukaan maalaus liittyy vastarannalla olevaan Jyrkkävuoren kalliomaalaukseen.


title: Voittamaton soturi

text: Voittamaton soturi (, ”Theseus vastaan Minotauros”) on vuonna 1960 valmistunut italialainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Silvio Amadio. Sen sankaria Theseusta esittää yhdysvaltalainen kymmenottelun olympiavoittaja Bob Mathias.


title: Voittamaton soturi

text: Kreetan kuninkaan Minoksen vaimo paljastaa kuollessaan, että hänen vallanhimoisella tyttärellään Faidralla on Kreikassa kaksoissisar Ariadne. Faidra lähettää sotilaansa tappamaan Ariadnen, mutta Theseus ja tämän ystävä Demetrius pelastavat hänet. Miehet lähtevät Kreetalle selvittämään asiaa ja jättävät Ariadnen Theseuksen isän luokse Ateenaan. Faidran sotilaat surmaavat Demetriuksen ja Theseus putoaa paetessaan mereen, jossa hänet pelastaa merenjumalatar Amfitrite. Sillä välin ateenalaiset ovat kärsineet tappion kreetalaisille ja Ariadne on joutunut Faidran vangiksi. Theseus palaa Kreetalle, pelastaa Ariadnen ja tappaa ihmisuhreja vaativan Minotauroksen.


title: Voittamaton soturi

text: "Voittamaton soturi" on kuvattu Totalscope-laajakangastekniikalla Technicolor-väreissä Incir De Paolisin studiolla ja Tor Caldaran maisemissa. Sen ohjaajana toimi aluksi Mario Bonnard, jonka sairastuttua työtä jatkoivat Alberto De Martino ja Giorgio Capitani. Lopulta ohjaajaksi nimettiin Silvio Amadio.


title: Voittamaton soturi

text: Elokuva on isolla budjetilla tehty näyttävä toimintaseikkailu. Sen suurin ongelma on käsikirjoitus, joka on täynnä aukkoja ja katkoksia. Se jättää myös lähes kokonaan hyödyntämättä Minotauros-myyttiin sisältyvät kauhuelokuvan mahdollisuudet. Nähtyään lopulta kömpelön hirviön katsoja voi olla tyytyväinen, ettei sitä näytetä elokuvassa enempää. Atleettinen Bob Mathias on näyttelijänä kovin jäykkä ja Rosanna Schiaffino näyttää molemmissa rooleissaan yhtä seksikkäältä mutta ilmeettömältä.


title: Sylvain Azougoui

text: Sylvain Azougoui (12. lokakuuta 1983 – 20. huhtikuuta 2014) oli beniniläinen jalkapallomaalivahti. Hänen viimeinen seuransa oli gabonilainen AC Bongoville. Azougoui kuoli Gabonin jalkapalloliigan ottelussa Centre Mberi Sportifia vastaan, kun hän jäi vastustajan hyökkääjän alle. Vastustajan jalka tallasi Azougouin pään ja hän kuoli matkalla sairaalaan.


title: Audun Boysen

text: Audun Boysen (10. toukokuuta 1929 Bjarkøy – 2. maaliskuuta 2000) oli norjalainen keskimatkojen juoksija ja 800 metrin olympia- ja EM-mitalisti. Boysen eli nuoruutensa Rissassa ja edusti paikkakunnan Rissa IL -seuraa ja myöhemmin oslolaista IK Tjalve -seuraa.


title: Audun Boysen

text: Boysen nousi kansalliseen kärkeen vuonna 1948 ja osallistui vuonna 1950 Brysselin EM-kisoihin 800 metrille sijoittuen viidenneksi. Helsingin kesäolympialaisissa 1952 ei tullut vielä menestystä. Hän pääsi 1 500 metrillä loppukilpailuun sijoittuen 11:ksi ja 800 metrillä välieriin. Seuraavana vuonna syyskuussa 1953 Boysen teki Oslon Bisletillä uuden 1 000 metrin ME:n 2.20,4. Tästä suorituksesta hänelle myönnettiin Aftenpostenin vuotuinen palkinto. Hän paransi 1 000 metrin ME:tä vielä kahteen otteeseen eli elokuussa 1954 aikaan 2.19,5 ja elokuussa 1955 aikaan 2.10,0.


title: Audun Boysen

text: Boysen saavutti vuoden 1954 EM-kisoissa Bernissä ensimmäisen mitalinsa sijoittuessaan kolmanneksi 800 metrillä. Boysen teki kesällä 1955 Oslon Bisletillä uuden Norjan ennätyksen 1.45,9 belgialaisen Roger Moensin vanavedessä, joka teki samassa juoksussa uuden ME:n. Boysenin Norjan ennätyksestä tuli pitkäikäinen, sillä vasta vuonna 1992 eli 37 vuoden jälkeen Atle Douglas alitti Boysenin ajan. Melbournen kesäolympialaisissa 1956 Boysenista tuli olympiamitalisti hänen sijoittuessa 800 metrillä pronssille. Boysen saavutti ”melkein kultamitalin” Tukholman EM-kisoissa 1958, kun kisassa ensimmäisenä maaliin tullut Britannian Mike Rawson diskvalifioitiin ensin ja toiseksi tullut Audun Boysen julistettiin Euroopan mestariksi ja hän oli mitaliseremonioissa voittajan korkeimmalla korokkeella. Myöhemmin britit tekivät protestin hylkäämisestä, ja Rawson nostettiinkin Euroopan mestariksi Boysenin tullessa näin EM-hopeamitalistiksi.


title: Kuntivaara

text: Kuntivaara on Kuusamossa sijaitseva kvartsiittivaara. Se on lähellä valtakunnanrajaa, ja sen korkeus on 481 metriä. Vaaralle kulkee polku, ja siellä on lepopaikka. Laelta on näkymä rajan yli Venäjän puolelle.


title: Kuntivaara

text: Kuntivaara kuuluu soidensuojeluohjelmaan ja on lakisääteinen luonnonsuojelualue.


title: Kuntivaara

text: Siellä on luontodirektiivin I lintuja kaakkuri, laulujoutsen, liro ja pyy sekä yksi salassa pidettävä uhanalainen lintulaji. Luontodirektiivin II lajeja siellä ovat karhu ja lettorikko sekä yksi salassa pidettävä laji.


title: Haihurrikaani

text: Haihurrikaani () on vuonna 2013 suoraan televisiolevitykseen julkaistu katastrofi-/kauhuelokuva. Elokuva kertoo ryhmästä ihmisiä, jotka yrittävät selviytyä Los Angelesiin iskeytyneestä hurrikaanista, joka tuo mukanaan useita haita. Elokuva on esitetty Suomessa Fox-kanavalla.


title: Haihurrikaani

text: Elokuvan ensimmäinen jatko-osa "" julkaistiin heinäkuussa 2014. Toinen jatko-osa "" julkaistiin vuonna 2015 Kolmas jatko-osa "Haihurrikaani 4" vuonna 2016. Neljäs jatko-osa "Haihurrikaani 5: Maailmanvalloitus" vuonna 2017. Viides jatko-osa julkaistaan 25. heinäkuuta 2018.


title: Haihurrikaani

text: Los Angelesiin iskee raju hurrikaani, joka tuo mukanaan useita aggressiivisia haita. Kaupunki alkaa tulvia pahasti. Surffaaja Fin ja hänen ystävänsä Baz ja Nova aikovat paeta sisämaahan, mutta ensin pelastavat hänen etääntyneen vaimonsa Aprilin ja teini-ikäisen tyttärensä Claudian. Koko porukka yrittää paeta kaupungista. Myöhemmin ryhmä kokoontuu Mattin kanssa, joka on Finnin ja Aprilin poika. He päättävät pysäyttää hurrikaanit pudottamalla niihin pommeja helikopterista.


title: Carl Espen

text: Carl Espen Thorbjørnsen, taiteilijanimeltään Carl Espen, (s. 15. heinäkuuta 1982 Bergen, Norja) on norjalainen laulaja, joka edusti maataan vuoden 2014 Eurovision laulukilpailussa Kööpenhaminassa kappaleella ”Silent Storm” sijoittuen kahdeksanneksi. Hän pääsi finaaliin 8. toukokuuta käydystä toisesta semifinaalista.


title: Carl Espen

text: Kaupan alalla työskentelevällä Thorbjørnsenillä ei ollut ennen Eurovision karsintoja juurikaan aiempaa kokemusta muusikkona, vaikka hän olikin osallistunut 17-vuotiaana paikalliseen kykykilpailuun Bergenissä. Edustuskappale ”Silent Stormin” on säveltänyt ja sanoittanut hänen serkkunsa, muusikkona pitkään työskennellyt Josefin Winther.


title: Luettelo eniten pisteitä tehneistä NHL-pelaajista maittain

text: Luettelo eniten pisteitä tehneistä pelaajista maittain.


title: Pyyslammen kalliomaalaus

text: Pyyslammen kalliomaalaus sijaitsee Nuuksion kansallispuiston alueella Vihdissä Uudellamaan maakunnassa. Sitä ei ole vielä todettu muinaiseksi maalaukseksi ja se saattaakin olla luontaista hematiittia.


title: Pyyslammen kalliomaalaus

text: Noin 3,7 kilometriä Pyyslammen kalliomaalaukselta luoteeseen sijaitsee Salmijärven kalliomaalaus.


title: Pyyslammen kalliomaalaus

text: Maalaus sijaitsee Pyyslammen pohjoisrannalla olevassa kalliossa, joka rajautuu järveen. Vastarannalla kulkevalta tieltä voi kiertää lammen rantoja pitkin. Kallio vaikuttaa luontaisella tavalla punaiselta.


title: Pyyslammen kalliomaalaus

text: Mitään kuvioita ei erotu, vaan punaisuus vaikuttaa luontaiselta. Kahdessa kohtaa on kuitenkin vahvempia jälkiä, jotka voivat olla jäänteitä aiemmasta maalauksesta. Kuvioita ei kuitenkaan pysty tunnistamaan.


title: Kur

text: Kur eli keisarinvaali oli saksalais-roomalaisessa keisarikunnassa vaali, jossa valittiin keisari.


title: Kur

text: Saksan valtioiden entisissä nimissä Kur ilmaisi, että hallitsija oli vaaliruhtinas (). Hänellä oli oikeus osallistua keisarin vaaliin. Tällaisia valtioita olivat esimerkiksi Pfalzin vaaliruhtinaskunta eli Kurpfalz ja Saksin vaaliruhtinaskunta eli Kursachsen.


title: FS Foudre

text: FS Foudre oli Ranskan laivaston lentokoneiden emälaiva ensimmäisessä maailmansodassa.


title: FS Foudre

text: Alus tilattiin Forges et Chantiers de la Girondelta Bordeaux'sta. Sen köli laskettiin 9. kesäkuuta 1892 ja alus laskettiin vesille 20. lokakuuta 1895. Alus otettiin palvelukseen 1896.


title: FS Foudre

text: Alus otettiin 1896 palvelukseen hiilikäyttöisenä torpedoveneiden emälaivana. Alus muutettiin 1907 korjausalukseksi ja edelleen 1910 miinalaivaksi, kunnes se lopulta muutettiin 1912 vesilentokoneiden emälaivaksi. Se muutettiin vielä vuotta myöhemmin kertaalleen, jolloin se luokiteltiin vesilentokoneristeilijäksi ().


title: FS Foudre

text: Aluksella oli useita ajalle tyypillisen risteilijän ominaisuuksia kuten 120 millimetrin panssarikansi sekä tulenjohtotorni. Pääaseistuksena oli kylkiin valmistetuille hyllyille, keulaan ja perään asennetut yksiputkiset 100 millimetrin tykit. Muutostyön jälkeen alus kykeni operoimaan jopa kahdeksalla lentokoneella, mutta todellisuudessa vahvuus oli neljä tai ajoittain jopa kaksi lentokonetta.


title: FS Foudre

text: Ensimmäisen maailmansodan puhjetessa alus oli Välimerellä kuljettaen 1916 lentokoneita Port Saidiin. Se oli osan ajasta sukellusveneiden emälaivana. Alus poistettiin palveluksesta 1921.


title: Curtius-toisiintuminen

text: Curtius-toisiintuminen on toisiintumisreaktio, jossa asyyliatsidista muodostuu isosyanaatti. Reaktiossa muodostuvat isosyanaatit voidaan edelleen hydrolysoida amiineiksi. Reaktio on nimetty löytäjänsä Theodor Curtiusin mukaan.


title: Curtius-toisiintuminen

text: Curtius-toisiintumisen lähtöaine on asyyliatsidi. Tämä voidaan valmistaa karboksyylihappojen johdannaisista. Käytettyjä tapoja ovat muun muassa happokloridien tai anhydridien reaktio natriumatsidin kanssa tai karboksyylihappojen ja difenyylifosforyyliatsidin välinen reaktio. Kuumennettaessa asyyliatsidia happamissa olosuhteissa yhdisteestä irtoaa typpimolekyyli ja muodostuu välituotteena asyylinitreeni. Tämä asyylinitreeni on epävakaa ja tapahtuu toisiintumisreaktio, jossa karbonyyliryhmään kiinnittynyt alkyyli- tai aryyliryhmä siirtyy ja sitoutuu typpiatomiin muodostaen orgaanisen isosyanaatin. Siirtyvän ryhmän stereokemia säilyy reaktiossa. On myös mahdollista, että toisiintuminen tapahtuu yhtäaikaisprosessina ilman nitreenin muodostumista. Reaktiossa muodostuva isosyanaatti voi reagoida amiinien kanssa muodostaen ureoita, alkoholien kanssa muodostaen karbamaatteja tai hydrolysoitua veden vaikutuksesta amiiniksi. Hydrolyysin välivaiheena muodostuu epävakaa karbamihappojohdannainen, josta eliminoituu hiilidioksidia. Curtius-toisiintumista hyödynnetään erityisesti aminohappojen ja aminohappojohdannaisten synteesissä.


title: Henry Hill

text: Henry Hill (11. kesäkuuta 1943 – 12. kesäkuuta 2012) oli puoliksi italialainen ja puoliksi irlantilainen mafioso, joka ryhtyi yli kahdenkymmenen vuoden rikollisen uran jälkeen kumppaniensa ilmiantajaksi.


title: Henry Hill

text: Hillin rikollinen ura alkoi jo 11-vuotiaana. Tultuaan vuonna 1980 pidätetyksi huumerikoksista hän päätyi todistamaan kanssarikollisiaan vastaan. Hill itse vältti kaikki syytteet, pääsi liittovaltion todistajansuojeluohjelmaan, ja sai uuden henkilöllisyyden. Hänet kuitenkin erotettiin todistajansuojeluohjelmasta vuonna 1990 jäätyään jälleen kiinni huumerikoksista.


title: Henry Hill

text: Hill esiintyi sittemmin usein mafia-aiheissa dokumenteissa ja vieraana Howard Sternin show’ssa. Nicholas Pileggi kirjoitti Hillistä kirjan "Wiseguy: Life in a Mafia Family" (1986), jonka pohjalta Martin Scorsese ohjasi elokuvan "Mafiaveljet". Siinä Hilliä esitti Ray Liotta.


title: Undekanoli

text: Undekanoli eli 1-undekanoli eli n-undekanoli eli undekyylialkoholi on primäärinen suoraketjuinen alkoholi, jossa on yksitoista hiiliatomia. Yhdiste on palavaa ja huoneenlämmössä väritöntä nestettä ja sen molekyylikaava on CHO ja rakennekaava CH(CH)OH.


title: Undekanoli

text: 1-undekanolin moolimassa on 172,308 g/mol, sulamispiste 15,9 °C, kiehumispiste 245 °C, tiheys 0,8298 g/cm (vesi = 1,0 g/cm), leimahduspiste 113 °C, taitekerroin 1,43918 (20 °C) ja CAS-numero 112-42-5. Joissain yhteyksissä undekanolin CAS-numerona on 30207-98-8. Undekanoli ei liukene veteen, mutta liukenee etanoliin ja eetteriin.


title: Undekanoli

text: Undekanolia esiintyy sitrushedelmissä. Tuoksultaan yhdiste on sitrushedelmien kaltainen ja maultaan rasvainen.


title: Undekanoli

text: Lyhytaikainen altistuminen undekanolille voi aiheuttaa ärsytystä silmiin, ihoon ja hengitysteihin. Pitkäaikainen ja toistuva altistuminen yhdisteelle kuivattaa ihoa.


title: Undekanoli

text: Undekanolia tuotetaan synteettisesti pelkistämällä undekanaalia. Yhdistettä käytetään aromiaineena muun muassa alkoholittomissa juomissa, jäätelöissä ja makeisissa. Undekanolia voidaan käyttää myös muovinpehmentimien valmistuksessa. Tähän käyttöön se esteröidään ftaalihapon kanssa, jolloin muodostuu diundekyyliftalaattia. Undekanolia voidaan käyttää myös yhdessä muiden alkoholien kanssa. Esimerkiksi nonanoli, undekanoli ja ftaalihappo muodostavat nonyyliundekyyliftalaattia ja undekanoli ja dodekanoli reagoivat ftaalihapon kanssa undekyylidodekyyliftalaatiksi.


title: Undekanoli

text: Yhdistettä esiintyy myös kukkien tuoksuissa, esimerkiksi karvakuismassa ("Hypericum hirsutum") ja semiokemikaalina eliöiden viestinnässä.


title: Gustaf Edvard Mattson

text: Gustaf Edvard Mattsson (5. syyskuuta 1842 Turku – 9. elokuuta 1916 Helsinki) oli suomalainen merikapteeni, merikoulun johtaja ja valtiopäivämies.


title: Gustaf Edvard Mattson

text: Mattssonin vanhemmat olivat kauppalaivuri Gustaf Mattsson ja Maria Erikintytär. Mattsson lähti 1856 merille ja suoritti 1861 Turussa perämiehen ja 1864 merikapteenin tutkinnon. Laivanpäällikkönä hän toimi vuoteen 1881 saakka, jolloin hänestä tuli Turun merikoulun opettaja. Koulun vt. johtajaksi hänet nimitettiin 1890 ja vakinaiseksi johtajaksi 1899. Mattsson toimi vuodesta 1881 matkustajalaivojen katsastajana ja vuodesta 1883 Turun satamajohtokunnan jäsenenä ja myöhemmin puheenjohtajana. Hän kuului merivakuutusyhtiö Tritonin perustajiin. Vuonna 1895 hän sai laamanni August Ferdinand Juseliuksen kanssa tehtäväksi laatia ehdotuksen merivahinkojen arvioimiseksi Suomessa. Mattsson edusti Turkua säätyvaltiopäivillä 1900. Hän kirjoitti ahkerasti merenkulkuasioista ruotsinkielisiin lehtiin ja julkaisi 1897-1899 teoksen "Matrikel för navigationsskolorna i Finland".


title: Gustaf Edvard Mattson

text: Mattssonin puoliso vuodesta 1872 oli Amelie Brunström (k. 1874). Kemisti, sanomalehtimies ja kirjailija Guss Mattsson (1873-1914) oli heidän poikansa.


title: Täydelliset naiset (8. tuotantokausi)

text: Täydellisten naisten kahdeksatta tuotantokautta alettiin esittää Yhdysvalloissa 25. syyskuuta 2011 ABC:lla ja Suomessa Nelosella 17. lokakuuta 2011. Kausi sisältää yhteensä 23 jaksoa. Pääosassa ovat edelleen Wisteria Lanen asukkaiden Susan Delfinon, Lynette Scavon, Bree Van de Kampin ja Gabrielle Solisin elämät edesmenneen Mary Alice Youngin kertomana. Viimeisen kauden mysteerinä on Gabriellen isäpuoli Alejandro Perez, jonka tappamista naiset yrittävät salata.


title: Täydelliset naiset (8. tuotantokausi)

text: Alun perin sarjan oli tarkoitus jäädä seitsemän kauden mittaiseksi, mutta päänäyttelijät – Teri Hatcher, Felicity Huffman, Marcia Cross ja Eva Longoria – suostuteltiin vielä kahdeksannelle kaudelle. Viimeisellä kaudella sarjan katsojaluvut laskivat yhä, ja Yhdysvalloissa 13. toukokuuta 2012 esitetty sarjan kaksiosainen päätösjakso oli ainoa, joka keräsi yli kymmenen miljoonaa katsojaa. Suomessa jakso esitettiin 4. kesäkuuta 2012, ja se keräsi 391 000 katsojaa. Suomessa sarjan ensimmäinen kausi keräsi poikkeuksetta yli 400 000 katsojaa jaksoa kohden, ja myöhemmin katsojamäärä vakiintui 300 000 – 400 000 katsojan tienoille.


title: Täydelliset naiset (8. tuotantokausi)

text: Kausi julkaistiin DVD:nä Suomessa 28. syyskuuta 2012.


title: Täydelliset naiset (8. tuotantokausi)

text: Vuonna 2007 sarjan luoja Marc Cherry ilmoitti, että sarja on tarkoitus päättää seitsemän tuotantokauden jälkeen vuonna 2011. Vuonna 2009 Cherry kuitenkin sopi ohjelmaa Yhdysvalloissa esittävän ABC:n kanssa kahdeksannesta ja yhdeksännestä tuotantokaudesta, jonka mukaan sarja olisi ruudussa vuoteen 2013 asti. Kuukausien neuvottelujen jälkeen sarjan päänäyttelijät suostuivat esiintymään vielä yhdellä kaudella. Elokuussa 2011 ABC tiedotti, että kahdeksas kausi on sarjan viimeinen.Muita sivuhenkilöitä:


title: Home rule

text: Home rule oli nimitys Irlannille tavoitellulle itsehallinnolle, jota yritettiin toteuttaa useita kertoja 1800-luvun lopulla ja 1900-luvun alussa. Irlanti kuului tuolloin Isoon-Britanniaan. Home rulea kannatti pääosa Irlannin poliitikoista ja moninkertaisen pääministerin William Gladstonen ansiosta myös Britannian liberaalipuolue ryhtyi tukemaan sitä. Britannian konservatiivipuolue sekä Irlannin unionistit vastustivat home rulea kiivaasti ja onnistuivat useita kertoja estämään sen toteuttamisen. Ensimmäinen home rule -lakiesitys vuonna 1886 hylättiin parlamentin alahuoneessa. Toinen esitys vuonna 1893 hyväksyttiin alahuoneessa, mutta hylättiin ylähuoneessa. Kolmas esitys saatiin vuonna 1914 hyväksyttyä, mutta ensimmäinen maailmansota esti sen toteutumisen ja Irlannin nationalistien mielenkiinto alkoi siirtyä täyden itsenäisyyden tavoitteluun. Lopulta itsehallinto toteutettiin vuonna 1921 Pohjois-Irlannissa, kun taas muusta Irlannista tuli kokonaan itsenäinen valtio.


title: Home rule

text: Termin ”home rule” teki tunnetuksi protestanttinen poliitikko Isaac Butt, joka perusti vuonna 1870 Home Government Association (vuodesta 1873 Home Rule League) -nimisen järjestön. Sen tavoitteena oli saada Irlannille oma parlamentti ja itsehallinto. Vuoden 1874 vaaleista alkaen yli puolet Irlannin edustajista Britannian parlamentin alahuoneessa oli home rule -liikkeen kannattajia, mikä teki siitä poliittisesti vaikutusvaltaisen tekijän. Buttin maltillinen politiikka vaikutti kuitenkin melko tehottomalta, sillä brittiläiset puolueet eivät olleet halukkaita tukemaan Irlannin itsehallintoa. Niinpä Buttin syrjäytti nopeasti vuonna 1875 parlamenttiin valittu Charles Stewart Parnell, josta tuli home rule-liikkeen kiistaton johtaja Buttin kuoltua vuonna 1879. Parnell kannatti aggressiivisempaa politiikkaa ja jarrutuskeskustelujen käyttöä huomion saamiseksi Irlannin asioille parlamentissa. Hän lisäsi puolueensa ohjelmaan myös vaatimuksen maareformista ja muista yhteiskunnallisista uudistuksista. 1880-luvulta alkaen myös Irlannin katolinen papisto alkoi tukea Parnellin home rule -liikettä. Vuodesta 1882 Parnellin parlamentissa johtama ryhmä tunnettiin nimellä Irlantilainen puolue tai home rule -puolue.


title: Home rule

text: Vuoden 1885 parlamenttivaaleissa Parnellin puolue sai alahuoneessa vaa’ankieliaseman liberaalien ja konservatiivien välissä. Tässä tilanteessa liberaalien johtaja Gladstone päätti liittoutua irlantilaisten kanssa ja lupasi ryhtyä tukemaan home rulea. Robert Salisburyn johtamat konservatiivit eivät hyväksyneet tätä, ja Irlannin itsehallintokysymyksestä tuli seuraavien kolmen vuosikymmenen ajaksi kaikkein voimakkaimmin Britannian pääpuolueita erottanut kiistakysymys. Gladstone kohosi helmikuussa 1886 irlantilaisedustajien tuella pääministeriksi ja antoi huhtikuussa ensimmäisen home rule -lakiesityksen, mutta se ei saanut yksimielistä tukea edes hänen omalta puolueeltaan. Esitys hylättiin alahuoneen käsittelyssä.


title: Home rule

text: Seuraavana vuonna Salisbury palasi pääministeriksi ja pysyi vallassa viisi vuotta. Sinä aikana Irlantilainen puolue hajaantui sisäisesti Parnellin yksityiselämää koskeneen skandaalin seurauksena ja Gladstonen painostuksesta Parnell syrjäytettiin. Gladstone palasi pääministeriksi 1892 ja esitteli 1893 parlamentille toisen home rule -lakiesityksen. Tällä kertaa se hyväksyttiin alahuoneessa, mutta konservatiivien hallitsema ylähuone hylkäsi sen. Parnellin erosta alkanut Irlantilaisen puolueen sisäinen hajaannus jatkui vuoteen 1900, jolloin John Redmond sai puolueen yhdistettyä.


title: Home rule

text: Tämän jälkeen konservatiivit olivat yli vuosikymmenen ajan vallassa ja pyrkivät murentamaan Irlannin itsehallintovaatimusten pohjan toteuttamalla Irlannissa muita toivottuja uudistuksia. Niistä merkittävin oli vuonna 1903 säädetty niin sanottu Wyndhamin laki, joka antoi maanvuokraajille mahdollisuuden lunastaa vuokratilat itselleen edullisilla ehdoilla ja valtion tuella. Liberaalipuolue palasi valtaan vuonna 1906, mutta ei ryhtynyt välittömästi ajamaan uutta home rule -esitystä. Uuden esityksen arveltiin kokevan edellisen kohtalon, sillä konservatiiveilla oli edelleen pysyvä enemmistö ylähuoneessa. Tilanne muuttui, kun liberaalit vuoden 1910 vaaleissa menettivät enemmistönsä myös alahuoneessa ja jäivät jälleen riippuvaisiksi Irlantilaisen puolueen tuesta. Herbert Henry Asquithin liberaalihallitus sääti vuonna 1911 Parliament Act -lain, joka muutti ylähuoneen absoluuttisen veto-oikeuden vain lykkääväksi veto-oikeudeksi ja poisti siten sen esteen.


title: Home rule

text: Vuonna 1912 Asquithin hallitus antoi kolmannen home rule -lakiesityksen parlamentin käsittelyyn. Sen mukaan Irlantiin perustettavan parlamentin toimivaltaan olisivat kuuluneet muut paitsi ulko- ja sotapolitiikkaa, imperiumia ja kruunun asemaa koskeneet päätökset. Irlantilaiset olisivat saaneet edelleen valita myös 42 edustajaa Ison-Britannian parlamenttiin. Ylähuone käytti lykkäysoikeuttaan ja hylkäsi lain kahdesti vuoden 1913 aikana. Esitys sai vastaansa varsinkin Edward Carsonin johtamien Ulsterin unionistien militantin vastarinnan, sillä he pelkäsivät Irlannin itsehallinnon jättävän protestantit enemmistönä olevien katolisten ylivallan alle. Lähes 450 000 ulsterilaista allekirjoitti Ulsterin liittokirjana ("Ulster's Solemn League and Covenant") tunnetun adressin, jossa he julistivat käyttävänsä ”kaikkia tarpeellisia keinoja kukistaakseen home rule -salaliiton”. Unionistit perustivat tammikuussa 1913 Ulsterin vapaaehtoisjoukot turvatakseen vastaisuudessa oman asemansa väkivalloin. Radikaalia separatismia edustaneet Irlannin tasavaltalaiset perustivat marraskuussa samana vuonna omaan käyttöönsä Irlannin vapaaehtoisjoukot.


title: Home rule

text: Vaadittuaan aluksi home rulen torjumista kokonaan Carson tyytyi lopulta vaatimukseen, että Ulsterin alue tulisi jättää pois tulevan itsehallinnon piiristä. Konfliktia pelännyt kuningas Yrjö V suositteli tätä hallitukselle, mutta Asquith kieltäytyi aluksi. Lakiesitys hyväksyttiin alahuoneessa kolmannen kerran 25. toukokuuta 1914 ja sen odotettu voimaanastuminen näytti johtavan sisällissodan uhkaan Irlannissa. Lopulta hallitus kuitenkin lupasi, että Ulsterin alueen yhdeksän kreivikuntaa saisivat halutessaan jättäytyä tilapäisesti tulevan itsehallinnon ulkopuolelle kolmeksi tai kuudeksi vuodeksi. Tämä tilapäiseksi ajateltu ratkaisu herätti tyytymättömyyttä varsinkin Irlannin nationalisteissa, joille Irlannin jakaminen kahtia oli ajatuksena mahdoton hyväksyä. Väkivallan uhka Ulsterissa näytti pahenevan, kun maaliskuussa 1914 Curraghin varuskunnan brittiläiset upseerit ilmoittivat kieltäytyvänsä toimimasta unionistien vapaaehtoisjoukkoja vastaan, mikäli heidät siihen määrättäisiin. Ensimmäisen maailmansodan puhkeaminen ehkäisi lopulta välittömät väkivaltaisuudet Irlannissa. Home rule -laki astui nimellisesti voimaan 18. syyskuuta 1914, mutta sen toimeenpano jäädytettiin toistaiseksi sotatilan vuoksi.


title: Home rule

text: Maailmansodan aikana home rule -liikkeen kannatus hiipui. Liberaalit ja konservatiivit muodostivat yhteishallituksen, jolloin Irlantilainen puolue menetti vaa’ankieliasemansa. Puolueen johtaja Redmond oli sitoutunut tukemaan Ison-Britannian sotaponnistuksia, mikä alkoi sodan pitkittyessä vieraannuttaa hänen kannattajiaan ja lisätä vallankumouksellisten separatistien kannatusta. Vuoden 1916 pääsiäiskapinan ankara tukahduttaminen ja pelko kutsuntojen toimeenpanosta Irlannissa viimeistelivät tämän kehityksen. Irlantilaisen puolueen kannatus romahti joulukuun 1918 parlamenttivaaleissa ja suurin osa Irlannin edustajainpaikoista meni radikaalille tasavaltalaiselle Sinn Féin -puolueelle, jonka edustajat kieltäytyivät vastaanottamasta paikkojaan ja perustivat sen sijaan oman parlamentin Dubliniin tammikuussa 1919. Se julisti Irlannin itsenäiseksi tasavallaksi.


title: Home rule

text: Vuonna 1920 David Lloyd Georgen hallitus sääti Government of Ireland Act -lain, jonka mukaan Irlanti jaettaisiin kahteen erilliseen itsehallintoalueeseen: Ulsterin kuudella kreivikunnalla olisi oma parlamentti ja muun Irlannin 26:lla kreivikunnalla omansa. Näiden oli määrä nauttia suunnilleen aiempien home rule -esitysten laajuisesta itsehallinnosta. Tämä laki tuli voimaan Pohjois-Irlannissa ja Belfastin parlamentti aloitti toimintansa kesäkuussa 1921, mutta Sinn Féinin vastarinta esti lain toimeenpanon muun Irlannin osalta. Irlannin vapaussota päättyi heinäkuussa 1921 solmittuun aselepoon ja joulukuussa allekirjoitettuun Ison-Britannian ja Irlannin sopimukseen, jolla 26:sta kreivikunnasta muodostettiin Irlannin vapaavaltio. Se merkitsi home rulea pidemmälle vietyä ratkaisua, mutta Irlanti jäi vielä dominion asemaan. Vuoden 1937 perustuslainmuutos vahvisti käytännössä Irlannin täydellisen itsenäisyyden lakkauttamalla kenraalikuvernöörin viran ja Ison-Britannian hallitsijan veto-oikeuden Irlannin asioissa. Irlanti katkaisi muodollisestikin suhteensa vanhaan emämaahan eroamalla vuonna 1949 Brittiläisestä kansainyhteisöstä.


title: Arja Havakan diskografia

text: Tämä artikkeli sisältää suomalaisen iskelmälaulajan Arja Havakan diskografian.


title: James Connolly

text: James Connolly (5. kesäkuuta 1868 Edinburgh, Skotlanti – 12. toukokuuta 1916 Dublin, Irlanti) oli irlantilainen vallankumouksellinen poliitikko ja ammattiyhdistysjohtaja. Hän perusti vuonna 1896 Irlannin sosialistisen tasavaltalaispuolueen ("Irish Socialist Republican Party"), kuului 1910-luvun alussa radikalisoituneen ammattiyhdistysliikkeen johtoon ja oli yksi vuoden 1916 pääsiäiskapinan johtajista. Britit tuomitsivat hänet kuolemaan ja teloittivat hänet kapinan tukahduttamisen jälkeen.


title: James Connolly

text: Connolly syntyi Skotlannin Edinburghissa, jonne hänen vanhempansa olivat muuttaneet Irlannin Monaghanista 1850-luvulla. Hänen isänsä oli lantakuski ja hänen äitinsä palvelijatar. Connolly varttui köyhyydessä ja oli pääosin itseoppinut. Hän liittyi Britannian armeijaan 14-vuotiaana ja vietti pääosan palvelusajastaan Irlannissa. Hän erosi armeijasta seitsemän vuoden jälkeen vuonna 1889 ja palasi Edinburghiin, jossa hän ryhtyi veljensä houkuttelemana aktiiviseksi työväenliikkeessä. Vuonna 1896 Connolly muutti Irlantiin saatuaan kutsun ryhtyä palkkaa vastaan Dublinin sosialistisen seuran järjestäjäksi. Hän perusi Irlannin sosialistisen tasavaltalaispuolueen Dublinissa toukokuussa 1896. Connolly kiersi seuraavina vuosina pääasiassa Skotlannissa keräämässä varoja puolueelle, mutta sen toiminta kuihtui vuoteen 1902 mennessä. Vuosina 1903–1910 hän asui New Yorkissa Yhdysvalloissa. Hän liittyi syndikalistiseen Industrial Workers of the World (IWW) -ammattiliittoon pian sen perustamisen jälkeen vuonna 1905 ja toimi liiton täysipäiväisenä asiamiehenä pääasiassa New Yorkin alueella. Kun IWW ajautui vuonna 1908 sisäiseen hajaannukseen, Connolly liittyi Daniel De Leonin johtamaan radikaalisiipeen, vaikkei pitänytkään itseään anarkosyndikalistina. Hän kuitenkin pettyi myöhemmin De Leonin dogmaattisuuteen.


title: James Connolly

text: Connolly palasi Irlantiin kesällä 1910 ja ryhtyi seuraavana vuonna James Larkinin johtaman "Irish Transport and General Workers Union" (ITGWU) -ammattiliiton järjestäjäksi. Connolly perusti Irlannin työväenpuolueen ("Irish Labour Party") yhdessä Larkinin kanssa vuonna 1912, mutta merkittävämmäksi osoittautui hänen toimintansa Larkinin oikeana kätenä ITGWU:ssa, joka järjesti suuria tukilakkoja erilaisten työkiistojen yhteydessä. Connolly nousi maineeseen Irlannin työnantajien järjestämän vuoden 1913 suuren Dublinin työsulun aikana, joka oli tähdätty liittoa vastaan. Connolly järjesti Dublinissa useita viikkoja kestäneen yleislakon. Kun lakkolaiset joutuivat poliisin ja sotilaiden väkivallan kohteeksi, hän osallistui marraskuussa 1913 lakkoilevien työläisten suojaksi tarkoitetun Irlannin kansalaisarmeijan ("Irish Citizen Army", ICA) perustamiseen. ICA:sta tuli sittemmin pääsiäiskapinan sotilaallisen organisaation ydin. Se oli varsin pieni ja käsitti alkuun vain pari sataa jäsentä, mutta sillä oli vahvuuksinaan ideologinen valveutuneisuus ja kurinalaisuus. Kun Larkin vuonna 1914 matkusti Yhdysvaltoihin, Connollysta tuli hänen seuraajanaan lokakuussa ITGWU:n pääsihteeri, ICA:n komentaja ja Irlannin työväenliikkeen keskeisin hahmo. Connolly julisti, että Irlannin työläisten ei pitäisi tukea ympärysvaltojen sodankäyntiä ensimmäisessä maailmansodassa, sillä hänen mielestään vain kapitalististen valtojen kukistuminen voisi taata rauhan.


title: James Connolly

text: Maailmansodan aikana Connolly alkoi nähdä itsensä yhä selkeämmin sotilaallisen johtajan roolissa ja hän vakuuttui siitä, että brittien valtaa vastaan suunnattu aseellinen kansannousu Irlannissa oli välttämätön. Hän kirjoitteli sissisodan mahdollisuuksista ja arvosteli voimakkaasti varsinkin Irlannin vapaaehtoisjoukkoja niiden toimettomuudesta. Viranomaiset lakkauttivat hänen julkaisemansa "The Workers’ Republic" -lehden helmikuussa 1915. Irlannin tasavaltalaisveljeskunta ("Irish Republican Brotherhood", IRB) alkoi huolestua Connollyn malttamattomuudesta, joka voisi sotkea veljeskunnan oman suurisuuntaisemman kapinasuunnitelman. Tammikuun 1916 puolivälissä Connolly ja IRB:n sotilasneuvosto tekivät sopimuksen yhteistyöstä. Connolly liittyi sotilasneuvostoon ja hänen komentamastaan ICA:sta tuli osa salaista tasavaltalaisarmeijaa, jonka oli määrä nousta kapinaan pääsiäisenä. Päivää ennen suunniteltua kapinan alkamista hänet nimettiin ”Irlannin tasavallan” varapresidentiksi ja vallankumousarmeijan Dublinin alueen joukkojen komentajaksi komentajakenraalin nimikkeellä.


title: James Connolly

text: Kapina käynnistyi pääsiäismaanantaina 24. huhtikuuta ja Connolly osoittautui kapinajohtajista tehokkaimmaksi. Hänen johtamansa päämajan pataljoona valtasi ensitöikseen Dublinin pääpostitoimiston ja hän johti sieltä käsin kapinallisten sotilasoperaatioita Dublinissa koko kapinaviikon ajan. Hän oli yksi seitsemästä kapinajohtajasta, jotka allekirjoittivat niin sanotun pääsiäisjulistuksen. Connolly haavoittui vakavasti jalkaan 27. huhtikuuta, mutta jatkoi siitä huolimatta komentajantehtävässään. Kun kapinan jatkaminen alkoi näyttää tuhoontuomitulta, hän asettui 29. huhtikuuta kapinajohdon enemmistön tavoin kannattamaan antautumista. Samana iltapäivänä hän allekirjoitti Patrick Pearsen laatiman antautumismääräyksen ICA:n puolesta punaisen ristin sairaalassa Dublinin linnassa, johon hänet oli viety hoidettavaksi. Connolylle järjestettiin samassa sairaalassa 9. toukokuuta sotaoikeudenkäynti, jossa hänet tuomittiin kuolemaan. Hänet teloitettiin kolme päivää myöhemmin Kilmainhamin vankilan pihalla. Huonon kuntonsa vuoksi hänet jouduttiin asettamaan teloitusryhmän eteen tuoliin sidottuna. Hänet ja 14 muuta aiemmin teloitettua kapinajohtajaa haudattiin suureen joukkohautaan Arbour Hillin vankilan luona.


title: James Connolly

text: Connollysta on sekä toimintansa että kirjoitustensa ansiosta tullut Irlannissa tasavaltalaisten sankari ja radikaalien sosialistien oppi-isä. Hänelle on pystytetty muistomerkki Dublinin Liberty Hallin eteen sekä patsaat New Yorkiin ja Chicagoon. Eräs Dublinin päärautatieasemista on nimetty hänen mukaansa Connollyn asemaksi.


title: Ei (Khidin ja RPK:n albumi)

text: Ei on Khidin ja RPK:n yhteisalbumi, joka julkaistiin 16. toukokuuta Monsp Recordsin kautta. Kappaleista ”Luoti” ja ”Horus” on julkaistu musiikkivideo. Albumi ylsi parhaimmillaan Suomen virallisen albumilistan sijalle neljä.


title: Olhavanlammen kalliomaalaus

text: Olhavanlammen kalliomaalaus (eli myös Olhavanvuoren) sijaitsee Repoveden kansallispuistossa Repoveden läheisellä Olhavanlammella Kouvolassa Kymenlaaksossa. Maalaus on ilmeisesti kivikaudelta.


title: Olhavanlammen kalliomaalaus

text: Repoveden kansallispuiston alueella sijaitseva Olhavanlampi rajautuu idässä jyrkkiin ja korkeisiin kallioseinämiin. Jylhimmän seinämän takana kohoaa Olhavanvuori. Seinämän eteläosassa on kalliokiipeilijöiden harjoituspaikka. Luodon kohdalta noin 20 metriä pohjoiseen sijaitsee maalauspaikka, minkä tunnistaa suuresta kallionkulmauksesta.


title: Olhavanlammen kalliomaalaus

text: Komeista puitteista huolimatta itse maalaus käsittää vain noin kämmenen kokoisen punaväriläikän. Se sijaitsee noin kahden metrin korkeudella veden pinnasta. Punaväristä ei tunnista kuviota, mutta jälki on ihmisen tekemä. Eräät ovat tunnistavinaan siinä vasemman käden painauman.


title: Olhavanlammen kalliomaalaus

text: Eräällä kallion juurelle pudonneessa lohkareessa on myös punaväriä, joka on tulkittu myös kämmenpainaumaksi.


title: Sakari Kurronen

text: Sakari Johannes Kurronen (s. 1931) on suomalainen tekniikan tutkija. Hän on ollut Oulun yliopiston mekaanisen prosessitekniikan professori vuodesta 1976. Hänen tutkimusalaansa on putkistovirtaukset ja erottavat ja yhdistävät prosessit.


title: Pekka Kurvinen (juristi)

text: Kunto Pietari (Pekka) Kurvinen (11. joulukuuta 1921 Karkku – 11. elokuuta 2004 Helsinki) oli suomalainen juristi. Hän oli Korkeimman hallinto-oikeuden hallintoneuvos vuodesta 1969.


title: Pekka Kurvinen (juristi)

text: Hänen sisarensa oli professori Auvo Kurvinen.


title: Ihor Kolomoiskyi

text: Ihor Kolomoiskyi (, s. 13. helmikuuta 1963, Dnepropetrovsk, Ukrainan SNT) on juutalaistaustainen ukrainalainen oligarkki. Hän on toinen Ukrainan suurimman liikepankin PrivatBankin omistajista; liikekumppanina on miljardööri Hennadi Boholjubov. Kolomoiskyin arvioidaan kuuluvan Ukrainan viiden varakkaimman miljardöörin joukkoon. Vuoden 2014 keväällä Forbes-lehti arvioi Kolomoiskyin varallisuudeksi 1,8 miljardia dollaria. Edellisvuonna toinen julkaisu oli arvioinut omaisuudeksi 3,5 miljardia dollaria.


title: Ihor Kolomoiskyi

text: Miljardööri Kolomoiskyi on sekä Ukrainan, Kyproksen että Israelin kansalainen, jolla on Ukrainan yhteiskunnassa monia samanaikaisia rooleja. Maan suurimman liikepankin (PrivatBank) toisena pääomistajana hän voi olla ohjaamassa monien yhteiskunnallisesti tärkeän yrityksen toimintaa. Kolomoiskyi on myös seitsemää ukrainalaista tv-kanavaa hallitsevan viestintäyhtiö 1+1 median omistaja.


title: Ihor Kolomoiskyi

text: Ukrainan väliaikaishallitus nimitti hänet maaliskuussa 2014 Dnipropetrovskin alueen kuvernööriksi.


title: Killingholme Power Station

text: Killingholme Power Station nimellä kutsutaan kahta maakaasuvoimalaitosta East Haltonin ja North Killingholmen lähellä Pohjois-Lincolnshiressa. Kaksi teholtaan 450 MW yksikköä tuottavat yhteensä 900 MW.


title: Moni-imputointi

text:
Moni-imputointi on menetelmä, jonka avulla voidaan paikata puuttuvaa tietoa. Tiedon puuttuminen on suhteellisen yleistä, koska esimerkiksi kyselytutkimuksissa vastauksia ei saada jokaiselta otoksen tilastoyksiköltä tai kaikki vastanneet eivät vastaa tutkimuksen jokaiseen kysymykseen. Datan analysoinnin kannalta tällainen puuttuva tieto voi olla ongelmallista, koska vastaamattomuus saattaa olla satunnaisen puuttumisen sijaan systemaattista.
Tulokset voivat olla harhaisia, sillä kyselyyn vastanneet saattavat poiketa niistä, jotka eivät ole jostain syystä vastanneet. Puuttuvaa tietoa voidaan kuitenkin imputoida sen sijaan, että käytettäisiin pelkästään havaittuja arvoja tai vain täydellisiä havaintorivejä. Moni-imputointi kannattaa, koska se on yleensä tehokkaampi menetelmä kuin täydellisten havaintorivien käyttö.


title: Moni-imputointi

text: Tilastotieteessä imputointi on puuttuvien havaintojen paikkaamista. Ns. kunnollinen imputointi mahdollistaa aineiston pohjalta tehtävän validin tilastollisen päättelyn. Imputointi ei kuitenkaan ole ennustamista. Lähtökohtana on epätäydellinen data, josta saadaan monta uutta imputoitua dataa, joissa puuttuvat arvot on korvattu joillakin datan suhteen uskottavilla arvoilla, mutta havaitut arvot pysyvät ennallaan. Usein esimerkiksi viisi uutta dataa riittää.


title: Moni-imputointi

text: Kiinnostavat parametrit estimoidaan sitten jokaisesta imputoimalla saadusta täydellisestä datasta. Jokaista saatua uutta aineistoa käsitellään kuten täydellistä dataa. Imputointiin liittyy kuitenkin epävarmuutta, jonka vuoksi tulokset poikkeavat toisistaan joka datassa, ja siten ne eroavat myös alkuperäisestä täydellisestä datasta. Lopuksi imputoitujen aineistojen parametrien estimaatit poolataan yhdeksi estimaatiksi. Myös varianssi estimoidaan. Moni-imputointikeskiarvon ja sen varianssin voi laskea ns. Rubinin kaavoilla.


title: Moni-imputointi

text: Imputointi on kannattaa tehdä jotakin ohjelmistoa, kuten R, SAS, Stata tai SPSS, käyttäen. R:ssä imputoinnin voi tehdä esimerkiksi mice-paketin avulla.


title: Moni-imputointi

text: Moni-imputoitujen aineistojen tulokset voidaan yhdistää kaavoja käyttäen:


title: Moni-imputointi

text: Moni-imputointikeskiarvo:


Moni-imputointi


title: Moni-imputointi

text: jossa formula_2 on kiinnostuksen kohteena olevan parametrin piste-estimaatti ja formula_3 imputoitujen aineistojen lukumäärä.


title: Moni-imputointi

text: Varianssi moni-imputointikeskiarvolle:


title: Moni-imputointi

text: jossa formula_5 varianssi imputoidussa otoksessa.


title: Moni-imputointi

text: Puuttuvat havainnot voi korvata esimerkiksi aineiston keskiarvolla, mutta tätä tulisi välttää. Keskiarvoimputointi toiminee vain hätäapuna tapauksissa, joissa ainoastaan muutama havainto puuttuu. Imputoiminen keskiarvolla aliestimoi varianssia, vääristää muuttujien suhdetta, ja aiheuttaa estimaattien harhaa puuttuvuuden ollessa täysin satunnaista (MCAR). Moni-imputointiin keskiarvoimputointia ei voi käyttää, koska jokainen imputoitu aineisto olisi kuitenkin samanlainen.


title: Moni-imputointi

text: Regressioimputointi tuottaa harhattomia estimaatteja keskiarvolle, mikäli puuttuvuus on täysin satunnaista (MCAR). Aluksi havaitusta datasta rakennetaan malli, jonka sovitteesta lasketut ennusteet korvaavat puuttuvat havainnot. Stokastinen regressioimputointi on hienostuneempi versio regressioimputoinnista.


title: Moni-imputointi

text: Oletetaan, että formula_6 ja formula_7 ovat satunnaisotoksia populaatiosta, mutta osa formula_7:n havainnoista puuttuu. Tavoitteena on estimoida formula_9.


title: Moni-imputointi

text: formula_7:n puuttuvat havainnot voidaan imputoida esimerkiksi ottamalla huomioon kaksi lähintä arvoa. Tässä arvot 10 ja 14 ovat lähimpänä ensimmäistä puuttuvaa havaintoa ja arvot 14 ja 16 lähimpänä toista puuttuvaa havaintoa. Nyt formula_7:n ensimmäisen puuttuvan arvon tilalle arvotaan jompi kumpi näistä kahdesta havaituista arvosta. Tässä yksinkertaisessa tekaistussa esimerkissä imputointi tehdään vain kaksi kertaa.


title: Moni-imputointi

text: Oletetaan, että ensimmäisellä imputointikerralla ensimmäisen puuttuvan havainnon arvoksi saadaan 10 ja toisella kerralla 14. Toiselle puuttuvalle havainnolle arvonta suoritetaan vastaavasti, ja saadaan arvot 16 ja 14. Ensimmäinen imputoitu aineisto on siten:


title: Moni-imputointi

text:
Toisen imputoidun aineiston ollessa:
Nyt ensimmäisen imputoidun aineiston formula_12=14.5 ja toisen aineiston formula_12=14.7.


title: Moni-imputointi

text: Estimaatti (engl. ) saadaan laskettua kaavalla formula_14. Oletetaan nyt, että populaatiokeskiarvo formula_15 tunnetaan, ja se on 12. Aivan ensimmäisenä imputoidun aineiston estimaatiksi saadaan siten (12*14.5)/13=13.38, toisen vastaavasti (12*14.7)/13 =13.57.


title: Moni-imputointi

text:
Piste-estimaatin varianssi lasketaan kaavalla formula_16, jossa
formula_17.
Tässä esimerkissä otoskoko n on 10. Nyt ensimmäisen imputoidun datan piste-estimaatin varianssiksi saadaan siis 2.96 ja toisen 3.19.


title: Moni-imputointi

text: R:llä piste-estimaatin varianssin voi laskea esimerkiksi seuraavalla tavalla:


title: Moni-imputointi

text: y


title: Hennadi Boholjubov

text: Hennadi Boholjubov (, s. 20. tammikuuta 1962, Dnepropetrovsk, Ukrainan SNT) on ukrainalainen oligarkki. Hän on Ukrainan suurimman liikepankin PrivatBankin yksi pääomistaja; toinen omistaja on miljardööri Ihor Kolomoiskyi. Boholjubovin arvioidaan kuuluvan Ukrainan viiden varakkaimman miljardöörin joukkoon. Vuoden 2014 keväällä Forbes-lehti arvioi Boholjubovin varallisuudeksi 2,1 miljardia dollaria. Edellisvuonna toinen julkaisu oli arvioinut omaisuudeksi 3,9 miljardia dollaria.


title: Hennadi Boholjubov

text: Miljardööri Boholjubovilla on Ukrainan yhteiskunnassa monia samanaikaisia rooleja. Maan suurimman liikepankin (PrivatBank) toisena pääomistajana hän voi olla ohjaamassa monien yhteiskunnallisesti tärkeän yrityksen toimintaa. Hallintaan kuuluu esimerkiksi lentoyhtiöitä (mm. Dniproavia, Donbassaero) ja joukkotiedotusvälineitä (1+1 media).


title: Tuomas Hirvonen

text: Tuomas Hirvonen (s. 17. toukokuuta 1996 Kouvola) on suomalainen koripalloilija, joka edustaa Kouvoja. Hän on pelannut urallaan 47 nuorten maaottelua.


title: Tuomas Hirvonen

text: Hirvonen on Kouvolan Poikien kasvatti, mutta hän siirtyi myöhemmin Kouvojen organisaatioon, jossa hän pelasi seuran juniorijoukkueissa. Hän voitti kaudella 2011–2012 B-nuorten SM-sarjan syöttötilaston. Lisäksi hän voitti saman tilaston kahdesti A-nuorten SM-sarjassa vuosina 2012–2014.


title: Tuomas Hirvonen

text: Hirvonen debytoi Korisliigassa kaudella 2011–2012. Keväällä 2014 hän solmi seuran kanssa kauden 2016–2017 loppuun ulottuvan jatkosopimuksen.


title: Tuomas Hirvonen

text: Hirvonen valittiin Suomen miesten maajoukkueryhmään vuonna 2015, mutta nilkan rasitusvamma esti häntä pelaamasta maajoukkueessa kyseisenä vuonna. Hänet valittiin Suomen alle 20-vuotiaiden kisajoukkueeseen vuoden 2016 EM-kotikisoihin.


title: Tuomas Hirvonen

text: Kaudella 2017–2018 Hirvonen paransi pelaamistaan ollen korisyötöissä ja pisteissä sarjan parhaita suomalaispelaajia. Hirvonen loukkaantui ennen pudotuspelejä, minkä Urheilulehden mukaan katsottiin osaksi aiheuttaneen Kouvojen karsiutumisen mitalipeleistä.


title: Tuomas Hirvonen

text: Hirvonen pelaa Kouvojen aloitusviisikon pelintekijänä. Hänen pallonkäsittelytaitoaan on kehuttu. Urheilulehti kuvaili toukokuussa 2018 181-senttisen Hirvosen korvaavan ”lyhyyttään” peliälyllään, pallonkäsittelytaidollaan ja nopeudellaan ja arvoi tämän kehityskohteeksi kolmen pisteen heiton tarkkuuden.


title: Tampereen yliopiston yhteiskunta- ja kulttuuritieteiden yksikkö

text: Yhteiskunta- ja kulttuuritieteiden yksikkö (YKY) on yksi Tampereen yliopiston tieteenalayksiköistä. Yksikön englanninkielinen nimi on School of Social Sciences and Humanities. Yksikön johtajana toimii professori Risto Kunelius.


text: Yksikössä on kuusi tutkinto-ohjelmaa:


title: Yksityisyys internetissä

text: Yksityisyys internetissä käsittelee tietojen yksityisyyttä internetissä. Se käsittelee henkilökohtaisia tietoja tai henkilön tunnistamiseen riittävät tiedot, kuten ikä ja osoite, yhdistettynä, mikä usein riittää tunnistamaan käyttäjän henkilöllisyyden.


title: Yksityisyys internetissä

text:
Jotkut asiantuntijat, kuten internetin yksityisyysjuttuihin erikoistunut yksityisetsivä Steve Rambam, uskovat, että yksityisyyttä ei enää ole olemassa, ja hän on sanonut: "Yksityisyys on kuollut - se on vain hyväksyttävä."
Itse asiassa on vihjattu, että "osa internetpalvelujen vetovoimaa on henkilökohtaisten tietojen lähettämisessä tarkoituksellisesti."


title: Yksityisyys internetissä

text: Turvallisuusasiantuntija Bruce Schneier sanoo blogikirjoituksessaan "The Value of Privacy" ('yksityisyyden arvo'), että "yksityisyys suojaa meitä vallanpitäjien väärinkäytöksiltä, vaikka emme olisi tehneet mitään väärää valvonnan tapahtuessa."


title: Yksityisyys internetissä

text: Itävaltalainen yksityisyyttä puolustava aktivisti Max Schrems aloitti vuonna 2013 Schrems-prosessin, josta saattaa seurata valtava muutos nettiyhtiöiden oikeuteen asiakkaidensa tietojen käsittelemisessä. Schremsin aloite johti siihen, että Euroopan unionin tuomioistuin katsoi lokakuussa 2015, että amerikkalaisten ja eurooppalaisten nettiyhtiöiden tiedonvaihtoa määrittävä Safe Harbour -tietosuojasopimus on mitätön. Aikaisemmin Safe Harbour -sopimus mahdollisti eurooppalaisten käyttäjien tietojen siirron amerikkalaisyhtiöiden palvelimille Yhdysvaltoihin, jos tiedot on suojattu kohtuullisesti.


title: Réunioninsuohaukka

text: Réunioninsuohaukka ("Circus maillardi") on haukkojen heimon suohaukkojen sukuun kuuluva lintu. Sitä tavataan Ranskan Réunionissa.


title: Réunioninsuohaukka

text: Sen määräksi on esitetty eri arvioiden mukaan 100–150 paria, jolloin koko populaation suuruus olisi yli 500 yksilöä. Suojelutoimien ansiosta määrä on ehkä vakaa tai kasvamassa, joskin arviointi on vaikeaa


title: Réunioninsuohaukka

text: Linnun pituus on 54 cm. Koiraan pää on pääasiassa musta, selkä on tumma, käsisulat ja kyynärsulat ovat vaaleanharmaat, pyrstössä ei ole raitaa, alapuoli on valkoinen. Naaras ja nuori yksilö on tummanruskea ja pyrstössä on juovia.


title: Réunioninsuohaukka

text: Sen elinpiiriä ovat subtrooppiset ja trooppiset kosteat vuoristometsät 1800 metrin korkeuteen sekä pienet suot, mutta myös alavat metsät, viljellyt alueet, laitumet ja järvet.


title: Silminnäkijä (vuoden 1970 elokuva)

text: Silminnäkijä ("Eyewitness", videolevitysnimenä Suomessa "Vaarallinen todistaja") on vuonna 1970 ensi-iltansa saanut John Houghin ohjaama englantilainen jännityselokuva. Elokuva liittyy murhan silminnäkijänä olleeseen 12-vuotiaaseen poikaan.


title: Hoverla

text: Hoverla () on Itä-Karppatteihin kuuluva vuori Länsi-Ukrainan Ivano-Frankivskin alueen Nadvirnan piirin ja Taka-Karpatian alueen Rah'ivin piirin rajalla. Hoverlan korkein kohta on 2 061 metriä merenpinnan yläpuolella ja on Ukrainan korkein vuorenhuippu.


title: Hoverla

text: Vuori sijaitsee vuonna 1980 perustetussa, 503,03 neliökilometrin laajuisessa Karpaattien kansallispuistossa. Kesäaikaan vuorenhuippu on melko suosittu patikointikohde. Esimerkiksi Ukrainan itsenäisyyspäivänä 24. elokuuta saattavat sadat ukrainalaiset kiivetä vuorelle.


title: Hoverla

text: Erityisesti talvella ja huonolla säällä vuorenhuipulle nouseminen muuttuu kuitenkin vaativaksi. Paleltumisvaara kasvaa ja näkyvyys voi muuttua huonoksi, mikäli vuori jää pilven sisään tai lumituisku yllättää. Muutamat kokemattomat extremeintoilijat ovat saaneet surmansa vuoren rinteillä.


title: Errico Malatesta

text: Errico Malatesta (14. joulukuuta 1853 Santa Maria Capua Vetere, Molempain Sisiliain kuningaskunta – 22. heinäkuuta 1932 Rooma, Italian kuningaskunta) oli italialainen anarkisti ja vallankumouksellinen. Hän oli 1800-luvun lopun ja 1900-luvun alkupuolen merkittävimpiä anarkistisia ajattelijoita ja toimijoita, ja hänet tunnetaan erityisesti vaikutuksestaan anarkokommunismiin. Malatesta oli taitava puhuja ja agitaattori, joka sai helposti suuren määrän kannattajia, missä tahansa vaikuttikin. Hän osallistui aktiivisesti erilaisiin kansannousuihin, mielenosoituksiin ja lakkoihin eri puolilla Eurooppaa ja joutui viettämään yli 10 vuotta vankeudessa tai pidätettynä.


title: Errico Malatesta

text: Malatesta pidätettiin ensimmäisen kerran 14-vuotiaana hänen lähetettyä kirjeen kuningas Viktor Emanuel II:lle. Siinä Malatesta arvosteli voimakkaaseen tyyliin kuningaskunnassa vallitsevaa sosiaalista epäoikeudenmukaisuutta. Opiskellessaan lääketiedettä Napolin yliopistossa hän tutustui tasavaltalaisuuteen ja erityisesti Giuseppe Mazzinin ajatuksiin. Malatesta kuitenkin erotettiin yliopistosta vuonna 1871 mielenosoitukseen osallistumisen johdosta. Sen jälkeen hän suoritti mekaanikon ja sähkömiehen opintoja ja Pariisin kommuunista innostuneena liittyi ensimmäisen internationaalin toiminnassa mukana olleisiin sosialisteihin. Internationaalin hajottua vuoden 1872 Haagin kongressin jälkeen marxilaisten ja anarkistien välisiin ristiriitoihin Malatesta liittyi Sveitsin Saint-Imierissä perustettuun anarkistiseen internationaaliin. Hän tapasi muun muassa venäläisen anarkistin Mihail Bakuninin, jonka riidat Karl Marxin kanssa aiheuttivat ensimmäisen internationaalin hajaannuksen.


title: Errico Malatesta

text: Vuonna 1877 Malatesta aloitti yhdessä kymmenien muiden anarkistien kanssa pienimuotoisen vallankumouksen kahdessa Beneventon maakunnassa sijaitsevassa kylässä. Vallankumoukselliset muun muassa polttivat kylien verokirjat ja julistivat kuningas Viktor Emanuelin hallinnon päättyneeksi. Paikalliset asukkaat suhtautuvat toimintaan myötämielisesti, mutta vallankumous tuli kuitenkin nopeasti päätökseensä hallituksen joukkojen pidätettyä anarkistit. Runsaan vuoden pituisen vankeuden jälkeen Malatesta joutui pakenemaan Italiasta ja päätyi vuonna 1881 muun muassa Egyptin, Sveitsin ja Romanian kautta Lontooseen. Genevessä ollessaan Malatesta ehti tutustua useisiin anarkisteihin, kuten Pjotr Kropotkiniin ja Elisée Reclusiin, jotka myöhemmin osallistuivat hänen ohellaan Lontoossa järjestettyyn anarkistisen internationaalin kongressiin. Vuonna 1882 Malatesta kokosi ryhmän, joka matkusti Egyptiin taistelemaan brittejä vastaan anglo-egyptiläiseksi sodaksi kutsutussa kapinassa. Malatesta palasi vuoden kuluttua Italiaan ja julkaisi tunnetuimman pamflettinsa "Fra Contadini", jota pidetään anarkokommunismin perusteoksena. Vuoden kuluttua Malatesta pidätettiin vallankumouksellisen toiminnan vuoksi, ja hän joutui lähtemään maanpakoon Argentiinaan. Siellä hän levitti anarkistisia aatteitaan Buenos Airesin italialaisten siirtolaisten keskuudessa.


title: Errico Malatesta

text: Malatesta palasi 1889 Eurooppaan ja oleili muun muassa Lontoossa, Espanjassa ja Belgiassa. Espanjassa Malatesta oli mukana Jerezin kaupungissa puhjenneessa anarkistien kansannousussa, ja Belgiassa hän puolestaan osallistui yleistä äänioikeutta vaatineen yleislakon aikaiseen toimintaan. Vuonna 1896 Malatesta osallistui Lontoossa toisen internationaalin kongressin järjestelyihin. Matkustettuaan seuraavana vuonna salaa Italiaan hänet pidätettiin jälleen Anconassa nousseiden mellakoiden vuoksi. Malatesta karkotettiin Lampedusan saarelle, josta hän pakeni vuonna 1899. Pakonsa jälkeen Malatesta kävi ensimmäistä kertaa Yhdysvalloissa, jossa hän vaikutti New Jerseyn italialais- ja espanjalaistaustaisten anarkistien toiminnassa. Vuonna 1900 Malatesta muutti jälleen Lontooseen ja joutui poliisin tarkkailuun amerikanitalialaisen anarkistin Gaetano Brescin murhattua kuningas Umberto I:n Monzassa. Malatesta teki Lontoossa yhteistyötä saksalaisen anarkosyndikalistin Rudolf Rockerin kanssa, ja miehet osallistuivat muun muassa 1907 Amsterdamissa järjestettyyn anarkistien kongressiin. Kahden vuoden kuluttua heidät pidätettiin, ja heidät uhattiin karkottaa Britanniasta. Päätös kuitenkin kumottiin Malatestan ja Rockerin kannattajien laajojen mielenosoitusten vuoksi. Malatesta vietti vielä lähes koko 1910-luvun Lontoossa, mutta kävi kuitenkin Italiassa vuosina 1913–1914. Siellä hän organisoi vallankumouksellista toimintaa Anconassa, jossa oli muun muassa laajoja hallituksen ja kirkon vastaisia mielenosoituksia ja lakkoja.


title: Errico Malatesta

text: Vuonna 1919 Malatesta palasi viimeisen kerran Italiaan. Hän järjesti 1920 Milanossa alkaneen metallityöläisten lakon ja tehtaiden haltuunoton. Ne kuitenkin epäonnistuvat sosialistisen puolueen ja ammattiliittojen keskusjärjestön kehotettua työläisiä lopettamaan lakkoilun. Tapauksen johdosta Malatesta ja yli 80 muuta anarkistia pidätettiin. Hänet vapautettiin vuonna 1922, pari kuukautta ennen fasistien valtaannousua. Malatesta jatkoi poliittista toimintaansa myös Mussolinin valtakaudella, vaikka se tuli uusien sensuurilakien ja viranomaisten jatkuvan häirinnän vuoksi lähes mahdottomaksi.


title: Errico Malatesta

text: Errico Matatesta kuoli vuonna 1932 keuhkokuumeeseen sairasteltuaan sitä ennen vuosien ajan.


title: Errico Malatesta

text: Malatestan kirjallinen tuotanto käsittää kymmeniä pamfletteja ja lehtikirjoituksia, joita julkaistiin muun muassa hänen toimittamissaan La Questione Sociale, L'Associazione ja Pensiero e Volontà -nimisissä lehdissä. Hän avusti myös Pjotr Kropotkinia tämän julkaiseman Le Révolté -lehden tekemisessä. Malatestan pääteoksia ovat pamfletit "Fra Contadini" ja " L'Anarchia".


title: Errico Malatesta

text: Errico Malatestan elämästä on tehty kaksi elokuvaa. Vuonna 1970 valmistui saksalaisen Peter Lilienthalin ohjaama "Malatesta", jossa häntä esittää yhdysvaltalaissyntyinen näyttelijä Eddie Constantine. Toinen elokuva on Paolo ja Vittorio Tavianin vuonna 1972 ohjaama "San Michele aveva un gallo", joka pohjautuu löyhästi Malatestan elämään.


title: Georg Ehrnrooth

text: Georg Ehrnrooth viittaa seuraaviin henkilöihin:


title: Saksan XXVII armeijakunta

text: Saksan XXVII armeijakunta oli Saksan maavoimien yhtymä toisessa maailmansodassa. Se osallistui sekä länsirintaman että itärintaman taisteluihin.


title: Saksan XXVII armeijakunta

text: Wehrkreis VII perusti armeijakunnan esikunnan elokuussa 1939, jolloin siihen liitettiin 16., 69., 211. ja 216. jalkaväkidivisioona.


title: Saksan XXVII armeijakunta

text: Syyskuussa 1939 armeijakunta ryhmitettiin Alankomaiden vastaiselle rajalle. Se osallistui sotatoimiin ensi kerran Saksan hyökätessä Ranskaan armeijaryhmä C:n osana. Toukokuussa armeijakunnan joukot ylittivät Alankomaiden ja Belgian rajan edeten kohti Roubaixia, jossa se osallistui Ranskan 1. armeijan saartamiseen. Myöhemmin se eteni Reinin itärantaa Colmariin. Sotatoimien päätyttyä armeijakunta jäi Ranskan itäosiin miehitysjoukkoina.


title: Saksan XXVII armeijakunta

text: Armeijakunta liitettiin operaatio Taifuunissa Keskustan armeijaryhmän 9. armeijaan. Sen pohjoinen sivusta eteni Kalininiin, mutta joukot joutuivat vetäytymään Rzevin tasangolle puna-armeijan aloitettua vastahyökkäyksensä. Armeijakunta kärsi suuria tappioita vuoden 1942 Rzhevin puolustustaisteluissa ja se veätytyi alueelta operaatio Büffelin aikana.


title: Saksan XXVII armeijakunta

text: Saksan 4. armeijaan liitetty armeijakunta osallistui syksyllä 143 taisteluihin Smolenskin ympäristössä torjuessaan puna-armeijan operaatio Suvorovia. Vuoden 1944 alussa armeijakunta vetäytyi Orsaan Minskin ja Moskovan välisen tien varteen. Operaatio Bagrationin alkaessa armeijakuntaa vastaan hyökkäsi 3. Valko-Venäjän rintaman joukot. Puna-armeijan saatua läpimurron pohjoisempana armeijakunta joutui saarroksiin Minskin itäpuolella. Läpimurrossa 5. heinäkuuta armeijakunta tuhoutui lähes täysin komentajan kenraali Paul Völckersin sekä kahden divisioonankomentajan joutuessa sotavangeiksi.


title: Saksan XXVII armeijakunta

text: Armeijakunta perustettiin nopeasti uudelleen heinä-elokuussa ja se sijoitettiin Itä-Preussiin. Se liitettiin 2. armeijaan, jonka mukaan armeijakunta osallistui Itä-Preussiin hyökänneiden puna-armeijan joukkojen torjuntaan. Se joutui piiritetyksi Itämeren rannikolle Danzigiin, jossa se jälleen tuhoutui. Esikunta evakuoitiin ja siihen liitettiin täydennysjoukkoja uudelleen perustettaessa. Armeijakunta liitettiin 3. panssariarmeijaan ja toukokuussa sen jäänteet antautuivat Yhdysvaltain joukoille 4. toukokuuta Ludwigslustin pohjoispuolella.


title: Saksan XXVII armeijakunta

text: Armeijakunnan komentajina toimivat:


title: Selenokysteiini

text: Selenokysteiini (CHSeNO) on eräs luonnossa esiintyvistä aminohapoista. Seleenikysteiini on kysteiinin analogi, jonka rakenteessa rikkiatomi on korvautunut seleeniatomilla. Selenokysteiiniä tavataan niin prokaryoottien kuin eukaryoottien soluista eräistä entsyymeistä. Biokemiassa selenokysteiinin koodi proteiinien rakenteessa on Sec tai U.


title: Selenokysteiini

text: Selenokysteiini eristettiin ja tunnistettiin ensimmäisen kerran vuonna 1978. Selenokysteiiniä esiintyy bakteereissa, arkeoneissa sekä aitotumaisissa eliöissä. Eräillä kasveilla ei esiinny selenokysteiiniä sisältäviä entsyymejä. Ihmiseltä selenokysteiiniä sisältäviä entsyymejä tunnetaan 25, jotka ovat pääosin oksidoreduktaaseja eli katalysoivat hapetus- tai pelkistysreaktioita. Eräs tärkeä selenokysteiiniä sisältävä entsyymi on glutationiperoksidaasi. Noin 80 % ravinnon mukana saadusta seleenistä käytetään selenokysteiinin muodostamiseen. Selenokysteiiniä sisältävät entsyymit ovat jopa 1 000 kertaa aktiivisempia kuin vastaavat kysteiiniä sisältävät entsyymianalogit.


title: Selenokysteiini

text: Kysteiinin tavoin selenokysteiini hapettuu ja muodostaa helposti sidoksia muiden selenokysteiiniaminohappojen kanssa muodostaen seleenisillan. Tällaista hapettunutta dimeeristä muotoa kutsutaan selenokystiiniksi. Selenokysteiiniä voidaan valmistaa pelkistämällä selenokystiiniä. Selenokysteiinin pK-arvo on 5,2 ja yhdiste hajoaa helposti happamissa olosuhteissa.


title: Jimi Koskinen

text: Jimi Koskinen (s. 6. huhtikuuta 1988) on suomalainen koripalloilija, joka edustaa Kauhajoen Karhua. Hän on pelannut urallaan kolme nuorten maaottelua.


title: Jimi Koskinen

text: Koskinen on Namika Lahden kasvatti ja hän debytoi seuran edustusjoukkueessa kaudella 2005–2006, jolloin hän pelasi yhden ottelun. Namika voitti Suomen-mestaruuden kaudella 2008–2009, jolloin Koskinen pelasi kauden aikana seitsemän ottelua.


title: Jimi Koskinen

text: Vuosina 2009–2011 hän pelasi myös Namika Lahden farmijoukkueessa I-divisioonaa. Koskinen ei pelannut kaudella 2010–2011 yhtään ottelua Korisliigassa, mutta seuraavana kautena hänen peliminuuttinsa nousivat ja hän teki 35 ottelussa keskimäärin 1,9 pistettä ottelua kohden.


title: Jimi Koskinen

text: Koskinen siirtyi kaudeksi 2014–2015 Kauhajoen Karhuun.


title: Jimi Koskinen

text: Koskinen valmistui liikunnanohjaajaksi Vierumäen ammattikorkeakoulusta keväällä 2014, minkä jälkeen hän on panostanut koripalloon.


title: Sirkus (täsmennyssivu)

text: Sirkus tarkoittaa esimerkiksi seuraavia asioita:


title: Nefertite – Niilin kuningatar

text: Nefertite – Niilin kuningatar () on vuonna 1961 valmistunut italialainen elokuva, jonka on ohjannut Fernando Cerchio. Tyylilajiltaan historia-aiheista peplumia edustavan elokuvan pääosia esittävät Jeanne Crain, Edmund Purdom ja Vincent Price.


title: Nefertite – Niilin kuningatar

text: Muinaisessa Egyptissä faarao Amenhotep naittaa kuolinvuoteellaan poikansa Amenofisin ja ylipappi Benakonin tyttären Tanitin. Kuvanveistäjä Tumosiin rakastunut Tanit hyväksyy kohtalonsa ja hänestä tulee kuningatar Nefertiti. Rakastavaiset kohtaavat, kun uusi faarao tilaa Tumosilta Nefertitin rintakuvan. Amenofis julistaa Atonin ainoaksi jumalaksi aiheuttaen papiston kapinan. Benakonin joukot hyökkäävät faaraon palatsiin, jota Nefertiti asettuu puolustamaan. Amenofis tekee itsemurhan ja Tumosin paikalle johdattama armeija kukistaa kapinan. Nefertiti nousee valtaistuimelle ja Tumos alistuu kohtaloonsa.


title: Nefertite – Niilin kuningatar

text: "Nefertite – Niilin kuningatar" on kuvattu Supercinescope-laajakangastekniikalla Eastmancolor-väreissä Incir De Paolisin studiolla Roomassa. Se on komeissa lavasteissa tehty sujuva pukudraama, joka historiallisen aiheensa sijasta keskittyy olosuhteiden ja velvollisuudentunnon ahdistamaan rakkausjuoneensa. Jeanne Crain on vakuuttava Kleopatra-kopio, mutta elokuvan varsinainen vetonaula on Vincent Price, joka tekee kaikkensa pysyäkseen vakavana. "Nefertiten" kuvamateriaalia hyödynnettiin sittemmin Totò-parodiassa "Totò e Cleopatra" (”Totò ja Kleopatra”).


title: Anthar l’invincibile

text: Anthar l’invincibile (”Voittamaton Anthar”; , ”Soraya, autiomaan kuningatar”; , ”Orjakauppiaat”) on vuonna 1964 valmistunut italialais-espanjalais-ranskalainen seikkailuelokuva. Tyylilajiltaan itämaisaiheista peplumia edustavan elokuvan on ohjannut Antonio Margheriti alias Anthony M. Dawson. Sen sankaria esittää Adriano Bellini alias Kirk Morris.


title: Anthar l’invincibile

text: Bagdadin julma visiiri Ganor kaappaa vallan, tappaa sulttaanin ja vangitsee tämän lapset. Prinsessa Soraya pakenee ja hänet pelastaa Anthar, jonka kylän Ganor on hävittänyt. Orjakauppias Akrim kaappaa Sorayan, mutta apuun ryntäävä Anthar vie hänet turvaan vuoristolaisten luokse. Anthar lähtee Bagdadiin, jossa hän onnistuu vapauttamaan prinssi Daykorin, mutta jää itse vangiksi. Lopulta vallananastaja saa surmansa, Daykorista tulee uusi sulttaani ja Anthar ja Soraya saavat toisensa.


title: Anthar l’invincibile

text: "Anthar l’invincibile" on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä Algerian autiomaassa. Se on pikkurahalla tehtailtu rutiiniseikkailu, jonka tekijöiden huolimattomuudesta kertoo sekin, että johdannossa juontaja kutsuu sankaria Antaresiksi. Elokuvan kohokohtia ovat Margheritille tyypillinen peilisali ja Antharin kamppailu sarvikuonoa vastaan.


title: Star & Dagger

text: Star & Dagger on yhdysvaltalainen blues rock -yhtye, joka perustettiin vuonna 2010.


title: Star & Dagger

text: Yhtyeen perusti New Orleansissa vuonna 2010 basisti Sean Yseultin (oik. Shauna Reynolds, ex. White Zombie), kitaristi Donna She Wolf (ex. Cycle Sluts from Hell) ja solisti Marcy Von Hessling. Yhtyeen kiertuekokoonpanossa on ollut mukana myöskin Dave Catching kitaristina ja Dustin Crops rumpalina.


title: Livio Lorenzon

text: Livio Lorenzon (6. toukokuuta 1923 Trieste – 23. joulukuuta 1971 Latisana) oli italialainen elokuvanäyttelijä, joka on kuuluisa lukuisista ”pahiksen” rooleistaan.


title: Livio Lorenzon

text: Lorenzon osallistui toiseen maailmansotaan, kokeili eri ammatteja ja työskenteli Radio Triesten kuuluttajana. Hänen ensimmäinen elokuvansa oli Nerino Florio Bianchin "Ombre su Trieste" (”Triesten varjot”, 1951), jossa hän esiintyi salanimellä Elio Ardan.


title: Livio Lorenzon

text: Siirryttyään Roomaan Lorenzon näytteli muutamissa italialaiskomedioissa kuten Dino Risin "Il vedovo" (”Leski”) ja Mario Monicellin "Suuri sota" ("La grande guerra", molemmat 1959). Voimakaspiirteinen, kalju ja mustapartainen näyttelijä erikoistui pian seikkailu- ja peplum-elokuvien sadististen roistojen rooleihin, mutta esitti joskus myös positiivisia henkilöhahmoja. 1960-luvun loppupuolella Lorenzon esiintyi useissa spagettiwesterneissä käyttäen toisinaan taiteilijanimeä "Charlie Lawrence". Hän teki myös parodiaelokuvia ja työskenteli televisiossa.


title: Livio Lorenzon

text: Lorenzon tunnettiin Cinecittàssa hyväsydämisenä juoppona. Hänen veljensä Gianni Solaro oli myös näyttelijä ja hänen vaimonsa toimi kuubalaisen Chelo Alonson sijaisnäyttelijänä.


title: Ilkka Palviainen

text: Ilkka Urho Tapio Palviainen (s. 11. syyskuuta 1979) on suomalainen koripallovalmentaja. Hän on toiminut urallaan Korisliigassa kolmen kauden ajan Namika Lahden päävalmentajana ja kaksi kautta Tampereen Pyrinnön miesten edustusjoukkueen päävalmentajana. Vuonna 2016 hän valmensi Pyrinnön SM-hopealle. Palviainen on valmentanut myös Suomen nuorisomaajoukkueissa.


title: Ilkka Palviainen

text: Palviaisen kasvattajaseura on Joensuun Kori-Pojat, mutta hän toimi valmentajauransa alussa Joensuun Katajan organisaatiossa. Palviaisen valmentajaura alkoi, kun hän joutui lopettamaan lajin pelaamisen loukkantumisten vuoksi. Hän valmensi Katajassa seuran A- ja B-tyttöjä, seuran kakkosjoukkuetta sekä naisten edustusjoukkuetta. Palviainen valmensi naisten edustusjoukkuetta muun muassa I-divisioonassa kaudella 2004–2005. Hän siirtyi kaudeksi 2007–2008 Namika Lahden organisaatioon, jossa hän alkoi valmentaa seuran A-junioreita.


title: Ilkka Palviainen

text: Kaudella 2012–2013 Palviainen siirtyi ensimmäistä kertaa Korisliigajoukkueen päävalmentajaksi, kun hän teki Namika Lahden kanssa valmentajasopimuksen. Namika pelasi Palviaisen aikana tämän omien sanojen mukaan kaupungin olemukseen sopinutta "jätkämäistä" koripalloa. Hän jatkoi seuran päävalmentajana myös kaksi seuraavaa kautta, joista kummallakin Namika pelasi pudotuspeleissä. Hävittyään puolivälieräsarjan Joensuun Katajalle kaudella 2014–2015 Palviainen ilmoitti siirtyvänsä pois joukkueen päävalmentajan paikalta. Hän ehti valmentaa Lahdessa kahdeksan vuotta joista seitsemän miesten joukkueessa.


title: Ilkka Palviainen

text: Toukokuun alussa Palviaisen tiedotettiin siirtyvän Tampereen Pyrinnön päävalmentajaksi yksivuotisella sopimuksella. Tampereelle siirtymiseen vaikutti Palviaisen mukaan seuran samankaltainen arvomaailma, kehittynyt ammattilaisuus ja asema merkittävänä kasvattajaseurana. Palviaisen edeltäjän Pieti Poikolan kolmiopelin elementtejä oli tarkoitus pitää joukkueen pelitavassa. Palviainen oli kiinnostunut Lasse Rantalan ja Artem Khvorostin jatkamisesta Pyrinnön valmennusryhmässä. Hänen pelifilosofiansa mukaan joukkueen tuli pelata kotipaikkansa sekä pelaajiensa näköistä koripalloa. Pyrintö sijoittui kaudella 2015–2016 Korisliigan runkosarjassa neljänneksi ja saavutti lopulta SM-hopeaa taivuttuaan loppuotteluissa Kouvoille 4–1-otteluvoitoin.


title: Ilkka Palviainen

text: Kesäkuussa 2016 Palviainen teki Pyrinnön kanssa yksivuotisen jatkosopimuksen. Myös apuvalmentaja Khvorost jatkoi toimessaan. Pyrinnön pelaajistosta seuraikoni Damon Williams siirtyi Lapualle mutta ulkomaalaispelaajista Minard ja Bullock jatkoivat. Pyrintö lähti kauteen kolmella ulkomaalaispelaajalla neljän sijasta. Joukkueen pallonliikettä oli tarkoitus lisätä edelliskaudesta. Pyrintö eteni runkosarjasta pudotuspeleihin niukasti oltuaan kahdeksas ja putosi puolivälierissä lopulta hopealle sijoittuneelle Salon Vilppaalle. Kauden päätyttyä Palviainen siirtyi pois Pyrinnön päävalmentajan paikalta.


title: Ilkka Palviainen

text: Palviainen on toiminut valmennustehtävissä myös Suomen nuorisomaajoukkueissa. Vuonna 2015 hän toimi Suomen EM-kilpailuissa kuudenneksi yltäneen ja maan historian ensimmäisen koripallon nuortensarjojen MM-kisapaikan saavuttaneen alle 16-vuotiaiden poikien maajoukkueen apuvalmentajana. Seuraavana vuonna hän kuului Suomen 12:nneksi ikäluokan MM-kilpailuissa sijoittuneen U-17-maajoukkueen valmennusryhmään.


title: Ilkka Palviainen

text: Palviainen on kotoisin Joensuusta, missä hän opiskeli luokanopettajaksi. Valmistuttuaan hän kulkeutui opettajantyön perässä Lahteen.


title: Elokuun yö

text: Elokuun yö on Suomeen muuttaneen belgialaisen taiteilijan Alfred William Finchin öljyvärityö kankaalle, 35×45 cm, vuodelta 1898. Maalauksen lahjoitti Ateneumin taidemuseoon vuonna 1941 Arvid Sourander.


title: Elokuun yö

text: Finch muutti Suomeen vuonna 1897 Louis Sparren kutsusta Porvoon Iiriksen tehtaan keramiikkaosaston johtajaksi. Belgiassa hän oli kuulunut perustajajäsenenä Les Vingt -ryhmään, joka piti ensinäyttelynsä vuonna 1884. Vuoden 1887 kevätnäyttely, jossa oli mukana Georges Seurat’n pointillistisia teoksia, sai Finchin muuttamaan suuntaansa, ja hänestä tuli uusimpressionistinen divisionisti. Yleisön kuivakiskoisuus ja hänen oma kiinnostuksensa keramiikkaan sai hänet kuitenkin luopumaan maalaamisesta vuonna 1892.


title: Elokuun yö

text: Tämä Porvoossa maalattu "Elokuun yö" on Finchin varhaisin tunnettu Suomessa päivätty maalaus. Maalauksessa hän pyrki tavoittamaan suomalaisen kesäyön valon, joka oli hänelle itselleen uutta. Värien käytön osalta maalaus on uusimpressionistinen, mutta väritäplät ovat suurempia ja suurpiirteisempiä kuin niissä aiemmin. Finch ei tiettävästi lähettänyt "Elokuun yö" -maalausta näyttelyihin.


title: Pyhänkorva

text: Pyhänkorva oli maatila Kokemäellä Kokemäenjoen eteläpuolella Tulkkilan kylän rajalla. Tila on tunnettu keskiajalta asti ja se on säilynyt siitä asti yksinäistilana. Tila on ilmeisesti ollut tuomiokirkon hallussa 1300-luvulla.


title: Pyhänkorva

text: On epäselvää miten Pyhänkorvan tila oli joutunut tuomiokirkolle 1300-luvulla. Epäselvää on myös miten Erik Flemingin äiti Elina Björnintytär sai tilan itselleen. Erik Fleming omisti tilan vuonna 1541 ja hän sai Pyhänkorvan veljeltään Ivar Flemingiltä heidän äitinsä perinnön jaossa koko Ruotsissa sijaitsevaa perinnönosaa vastaan. Erik Fleming vaihtoi sen Ulvilan Suoliston lampuotilan kanssa kahteen Jöns Knuutinpoika Kurjen tilaan Paimiossa. Pyhänkorva oli vuoteen 1706 Kurkien rälssilampuotilana. 1700-luvun lopussa tilan omistajiksi tulivat Kokemäenkartanon herrat, jotka omistivat tilan 1900-luvun lopulle saakka.


title: Pyhänkorva

text: Pyhänkorvaa pidettiin 1800-luvulla jonkinlaisena lehtona tai palvontapaikkana jonka lähellä oli molemmin puolin jokea jakokuntien välinen raja.


title: Pyhänkorva

text: Tilan päärakennus on tiilinen, harmaaksi rapattu kartano. Kartano on kaksikerroksinen ja pyramidikattoinen. Kartano on rakennettu vuonna 1933 ja sen on suunnitellut arkkitehti K. Jansson.


title: Fernando Cerchio

text: Fernando Cerchio (7. elokuuta 1914 Luserna San Giovanni – 19. elokuuta 1974 Mentana) oli italialainen elokuvaohjaaja ja käsikirjoittaja.


title: Fernando Cerchio

text: Cerchio opiskeli taideakatemiassa ja Rooman kokeellisessa elokuvakeskuksessa ja työskenteli sen jälkeen dokumenttielokuvien ohjaajana Luce-instituutissa. Hänen ensimmäinen näytelmäelokuvansa oli "La buona fortuna" vuonna 1946. Toisen maailmansodan jälkeen Cerchio ohjasi lähes kolmekymmentä viihde-elokuvaa, joiden tyylilajit vaihtelevat peplumista komedioihin.


title: Fernando Cerchio

text: Elokuvaaja Carlo Cerchio on Fernando Cerchion poika.


title: Silvio Amadio

text: Silvio Amadio (8. elokuuta 1926 Frascati – 19. toukokuuta 1995 Rooma) oli italialainen elokuvaohjaaja ja käsikirjoittaja.


title: Silvio Amadio

text: Amadio aloitti elokuvauransa 1950-luvulla dokumentintekijänä ja muun muassa Raffaello Matarazzon apuohjaajana. Vuosikymmenen loppupuolelta lähtien hän ohjasi ja käsikirjoitti yli kaksikymmentä viihde-elokuvaa, jotka eivät yleensä saavuttaneet suurta menestystä. 1970-luvulla hän toimi tuottajana ja Italian elokuvateollisuuden yhdistyksen Anican hallituksen jäsenenä.


title: Sylvain Marveaux

text: Sylvain Marveaux (s. 15. huhtikuuta 1986) on ranskalainen jalkapalloilija, joka edustaa Ligue 1:ssä pelaavaa En Avant de Guingampia lainasopimuksella Valioliigan Newcastle Unitedista. Hän on pelipaikaltaan keskikenttäpelaaja, ja hän viihtyy vasemmassa laidassa. Ranskan alle 21-vuotiaiden jalkapallomaajoukkueessa Marveaux on pelannut 11 ottelua. Marveauxilla on myös Martiniquen kansalaisuus.


title: Sylvain Marveaux

text: Marveaux aloitti ammattilaisuransa vuonna 2006 kasvattajaseurassaan Stade Rennaisissa, jossa hän pelasi vuoteen 2011 asti. Vuonna 2011 Marveaux siirtyi Rennesistä englantilaiseen Newcastle Unitediin, jonka riveissä hän on pelannut sekä Valioliigaa että Eurooppa-liigaa. Hän on tehnyt yhden maalin Valioliigassa sekä Eurooppa-liigassa. Heinäkuussa 2014 Marveaux siirtyi lainalle kotimaansa Ligue 1:n En Avant de Guingampiin kauden 2014-2015 loppuun ylettyvällä sopimuksella.


title: Sylvain Marveaux

text: Marveaux edusti vuosina 2006-2008 Ranskan alle 21-vuotiaiden jalkapallomaajoukkuetta. Hän pelasi joukkueessa 11 ottelua ja teki neljä maalia.


title: Pantelís Kafés

text: Pantelís Kafés (, s. 24. kesäkuuta 1978) on kreikkalainen entinen jalkapalloilija ja Euroopan mestari vuodelta 2004. Hänen pelipaikkansa oli keskikenttä. Kafés edusti koko uransa kreikkalaisseuroja. Poiketen tavallisista kenttäpelaajista Kafésin pelinumero oli seurajoukkueessa 1. Kreikan jalkapallomaajoukkueessa tuota numeroa käytti maalivahti Antónios Nikopolídis, joten Kafés joutui käyttämään numeroa 16.


title: Pantelís Kafés

text: Pontioi Veriasissa 90-luvun puolessa välissä ammattilaisuransa aloittanut Kafés siirtyi vuonna 1997 PAOK FC:hen, jossa pelatun seitsemän kauden aikana hän pelasi kotimaan liigassa lähes 150 ottelua. Hän voitti kaksi kertaa PAOKissa myös Kreikan cupin. Vuonna 2003 Kafés siirtyi Kreikan suurseuraan Olympiakos FC:hen, jossa hän pääsi pelaamaan Mestarien liigaa, tehden kaksi maalia Santiago Bernabéulla Real Madrid CF:ää vastaan. Neljän Olympiakos-kauden, kahden liigamestaruuden ja kahden cupvoiton jälkeen Kafés siirtyi AEK Athens F.C.:hen. Hän pelasi seurassa peräti seitsemän kautta, joidenka aikana hän voitti Kreikan cupin jo neljättä kertaa urallaan, vuonna 2011. Vuonna 2012 hän siirtyi kotikaupunkinsa Veria FC:hen, jossa hän myös lopetti ammattilaisuransa vuonna 2013. Hän on käynyt myöhemmin MLS-seura Philadelphia Unionin testileirillä.


title: Pantelís Kafés

text: Nuorten maajoukkueessa peräti seitsemän vuotta pelannut Kafés kuului Kreikan jalkapallomaajoukkueeseen, kun tämä voitti sensaatiomaisesti vuoden 2004 EM-kisat Portugalissa. Kaiken kaikkiaan Kafés pelasi maajoukkueessa vuosikymmenen ajan; vuodesta 2001 vuoteen 2011.


title: Anarkistinen internationaali

text: Anarkistinen internationaali (myös Anti-autoritarinen internationaali, ) oli vuosina 1872–1877 toiminut anarkistisen työväenliikkeen kansainvälinen yhteistyöjärjestö. Se syntyi Ensimmäisen internationaalin hajottua vuoden 1872 Haagin kongressin jälkeen marxilaisten ja anarkistien välisiin riitoihin. Niiden taustalla olivat Karl Marxin ja Mihail Bakuninin erimielisyydet työväenliikkeen aatteellisissa kysymyksissä.


title: Anarkistinen internationaali

text: Anarkistisen internationaalin ensimmäinen tapaaminen järjestettiin Sveitsin Saint-Imierissä, jossa 15.–16. syyskuuta 1872 kokoontui lukuisia anarkisteja eri puolilta Eurooppaa ja Pohjois-Amerikkaa. Koollekutsujana toimivat niin sanotun Juran federaation sveitsiläiset anarkistit, jotka olivat muodostaneet Ensimmäisen internationaalin merkittävimmän anarkistiryhmittymän. Paikalle saapui yhteensä 15 delegaatiota Sveitsistä, Italiasta, Espanjasta, Ranskasta ja Yhdysvalloista. Ne vastustivat Karl Marxin johtoasemaa Ensimmäisessä internationaalissa ja keskusjohtoisen työväenliikkeen sijasta kannattivat paikallisten toimijoiden autonomiaa. Tunnetuista anarkisteista kongressiin osallistuivat muun muassa Mikhail Bakunin ja Errico Malatesta.


title: Anarkistinen internationaali

text: Anarkistinen internationaali toimi vuoteen 1877 saakka. Sen jälkeen vuonna 1881 perustettiin muun muassa niin sanottu Musta internationaali. Elokuussa 2012 Saint-Imiersissä järjestettiin kansainvälinen anarkistien ja libertaristien tapaaminen internationaalin 140-vuotisjuhlan kunniaksi.


title: Saint-Imier

text: Saint-Imier on Sveitsissä Bernin kantonissa sijaitseva kunta, jossa asukkaita on 4 866 (2012).


title: Saint-Imier

text: Kylä sai alkunsa Himerius-nimisen, myöhemmin pyhimykseksi julistetun munkin asettuessa seudulle 600-luvulla. Paikalla toimineen kirkon ja luostarin ympärille kehittyi asutusta viimeistään 800-luvun aikana. Nykyiset Saint-Imierin kirkot on rakennettu 1000- ja 1200-luvuilla. Paikkakunta tunnetaan muun muassa vuonna 1867 perustetun Longines-kellovalmistajan kotipaikkana, Saint-Imierissä toimii lisäksi Longinesin kellomuseo. Myös Breitlingin kellotehdas perustettiin paikkakunnalla vuonna 1884. 1800-luvun jälkipuoliskolla seudulla saavutti suosiota anarkistinen työväenliike, joka järjesti Saint-Imierissä Anarkistisen internationaalin vuonna 1872.


title: Lielahtikeskus

text: Lielahtikeskus on vuonna 2014 avattu kauppakeskus Tampereen länsipuolella Lielahden kaupunginosassa. Kauppakeskuksesta on sisäkautta kulkuyhteys viereiseen Prisma-hypermarkettiin.


title: Lielahtikeskus

text: Keskuksen erityispiirteenä on mainittu, että kaupungin palvelut ja kaupalliset palvelut toimivat samassa rakennuksessa. Kahdessa ensimmäisessä kerroksessa on muodin, vapaa-ajan ja hyvinvoinnin erikoisliikkeitä sekä kahviloita ja ravintoloita. Kauppakeskuksen ylimpään kerrokseen on keskitetty Tampereen kaupungin julkiset palvelut: kirjasto, terveysasema, hammashoitola, äitiys- ja lastenneuvola sekä ikäihmisten palvelukeskus ja päiväkeskus. Liike- ja palvelutilaa on yhteensä noin 13 200 neliötä. Tilasta on vuokrattu avausvaiheessa noin 90 %.


title: Lielahtikeskus

text: Lielahtikeskuksen omistaa Keva. Keskuksen kaupallisesta johtamisesta vastaa Realprojekti Oy, joka on osa Ovenia-konsernia.


title: Lielahtikeskus

text: Keskuksen rakentaja oli NCC ja arkkitehtitoimisto "Arkkitehdit A3 Oy". Rakentaminen alkoi 2012. Hankkeen kokonaisarvo oli noin 50 miljoonaa euroa.


title: Lielahtikeskus

text: Lielahtikeskukselle haetaan kansainvälisen BREEAM-ympäristöarviointijärjestelmän Very Good -tason sertifikaattia, jollainen hankkeelle on jo myönnetty suunnitteluvaiheen osalta.


title: Goat Simulator

text: Goat Simulator on ruotsalaisen Coffee Stain Studiosin kehittämä ja julkaisema kolmannen persoonan simulaatiopeli, joka julkaistiin 1. huhtikuuta 2014 Microsoft Windowsille Steamista ladattavana. Peli julkaistiin 27. kesäkuuta myös Linuxille ja Mac OS X:lle. Pelissä ideana on ohjata vuohta, jolla kuuluu aiheuttaa mahdollisimman paljon tuhoa avoimessa pelimaailmassa.


title: Goat Simulator

text: Microsoft paljasti Gamescom-messuilla 2014 "Goat Simulatorin" tulevan Xbox Onelle. Peli julkaistiin syyskuussa Androidille ja iOS:lle.


title: Goat Simulator

text: Huhtikuussa 2015 peli julkaistiin Xbox 360 & One -pelikonsoleille. Elokuussa 2015 peli julkaistiin myös PlayStation 3 ja 4 -pelikonsoleille.


title: Goat Simulator

text: Peli sai alkunsa, kun sen kehittäjät tekivät sen aluksi vitsillä ja laittoivat videon YouTubeen. Videosta tuli niin suosittu, että se päätettiin tehdä oikeasti.


title: Goat Simulator

text: Pelissä pelaajalla on hallussaan vuohi, jota hän voi ohjata ympäriinsä avoimessa pelimaailmassa. Ideana on ohjata sitä ja aiheuttaa mahdollisimman paljon tuhoa. Vuohi osaa juosta, hypätä, tarttua esineisiin kielellään ja puskea. Vuohi voi tehdä useita eri asioita maailmassa, kuten hyppimään trampoliinilla ja lentelemään rakettirepulla. Pelaaja ansaitsee pisteitä eri asioista ja saa saavutuksia tekemällä eri asioita, kuten saavuttamalla tietyn korkeuden jne..


title: Goat Simulator

text: Peliin on piilotettu paljon easter eggejä. Pelaaja voi esimerkiksi erääseen taloon sisälle mennessään pelata "Flappy Bird"iä parodioivaa "Flappy Goat"ia. Pelaaja voi myös päästä vuohien kuninkaaksi kiipeämällä erään tornin huipulle ja menemällä sinne sisään.


title: Goat Simulator

text: "Goat Simulator" sai kesäkuun 3. päivä uuden päivityksen. Päivitys lisäsi peliin uuden kartan, uusia esineitä, kuten polkupyörän ja moninpelin. Alun perin julkaisuajankohdaksi suunniteltiin toukokuun puoltaväliä, mutta se siirrettiin kesäkuulle, jotta uutta pelialuetta voitaisiin vielä parannella.


title: Goat Simulator

text: "Goat Simulator" sai ilmestyessään ristiriitaisen vastaanoton. Pelillä on Metacriticin sivuilla 61 prosentin keskiarvo 36 arviosta ja GameRankingsin sivuilla 62,33 prosentin keskiarvo 24 arviosta. IGN:in sivuilla Dan Stapleton totesi, että ""Goat Simulator" ei ole kummoinen peli, mutta se on todella hyvää ajanvietettä" ja antoi pelille arvosanaksi 8.0/10. Game Informer antoi pelille arvosanaksi 5.0/10 ja Eurogamer 7/10.


title: Goat Simulator

text: Peli on myynyt elokuuhun 2014 mennessä yli miljoona kappaletta.


title: Timur Inapshba

text: Timur Inapshba (s. 30. toukokuuta 1978) on suomalais-israelilainen futsalpelaaja, joka edustaa Futsal-liigassa pelaavaa Ilves FS:tä. Hän on pelannut myös Suomen futsalmaajoukkueessa. Inapshban vahvuuksia ovat maalinteko ja lähtönopeus.


title: Timur Inapshba

text: Hän pelasi Ilves FS:ssä aiemmin vuodesta 2009 vuoteen 2014 asti ja voitti joukkueen riveissä neljä kertaa Suomen mestaruuden. Kaudeksi 2014–2015 Inapshba siirtyi Sievi Futsaliin ja voitti seuran kanssa Suomen mestaruuden vuonna 2015. Kaudeksi 2015–2016 hän palasi kuitenkin takaisin Ilvekseen.


title: Timur Inapshba

text: Israelilaissyntyinen Inapshba sai Suomen kansalaisuuden vuonna 2011.


title: Timur Inapshba

text: Jalkapallossa Inapshba edustaa Kolmosessa pelaavaa Ilves-Kissoja.


title: Anass Achahbar

text: Anass Achahbar (s. 13. tammikuuta 1994) on alankomaalais-marokkolainen jalkapalloilija, joka edustaa Eredivisiessä pelaavaa Feyenoordia. Vasenjalkainen Achahbar on pelipaikaltaan hyökkääjä.


title: Anass Achahbar

text: Achahbar on pelannut Alankomaiden eri nuorisomaajoukkueissa ja oli vuoden 2013 alle 19-vuotiaiden EM-kilpailuiden paras maalintekijä yhdessä Gratas Sirgedasin ja Alexandre Guedesin kanssa neljällä maalillaan. Vuonna 2011 hän voitti Alankomaiden alle 17-vuotiaiden maajoukkueen kanssa EM-kultaa.


title: Anass Achahbar

text: Feyenoordin kasvatti ja rotterdamilaisjoukkueessa uransa aloittanut Achahbar siirtyi kauden loppuun kestävällä lainasopimuksella Arminia Bielefeldiin lokakuussa 2013. Hän palasi Feyenoordiin kesäkuussa 2014.


title: Reijo Lahtinen

text: Reijo Lahtinen (s. 14. elokuuta 1939 Kangasala) on suomalainen näyttelijä ja oopperalaulaja.


title: Reijo Lahtinen

text:
Lahtinen vietti lapsuutensa Kangasalan asemanseudulla. Hän opiskeli Tampereen Musiikkiopistossa ja Sibelius-Akatemiassa sekä ulkomailla, opettajinaan muiden muassa Matti Hannula, Jaakko Ryhänen ja Juri Stutnik. Lahtinen on laulanut Tampereen Oopperassa 1960-luvulta alkaen sekä vieraillut Suomen Kansallisoopperassa ja Savonlinnan oopperajuhlilla. Lisäksi hän on esiintynyt televisiossa ja useissa teattereissa
sekä laulu- että puherooleissa.


title: Reijo Lahtinen

text: Tampereen Teatterissa Lahtinen teki vuonna 1984 Valjeanin roolin musikaalissa Les Misérables (vuoden 1980 versio). Pyynikin kesäteatterissa Lahtinen oli vuonna 1980 mukana Edvin Laineen ohjaamassa Minna Canthin näytelmässä "Roinilassa".


title: Reijo Lahtinen

text: Lahtinen on antanut myös muun muassa kirkkokonsertteja. Hän oli mukana Atso Almilan ja Antti Tuurin "Ameriikka"-oopperassa Ilmajoen Musiikkijuhlilla 1992, ja hän laulaa myös siitä tehdyllä levytyksellä.


title: Reijo Lahtinen

text: Lahtinen näytteli pankinjohtaja Veikko Niemisen roolin TV-sarjassa "Metsolat".


title: Ranskan avoin tennisturnaus 2014

text: Vuoden 2014 Ranskan avoin tennisturnaus pelattiin 25. toukokuuta – 8. kesäkuuta 2014 Pariisissa. Se oli kaikkiaan 113. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Serena Williams ja miesten Rafael Nadal, joka oli voittanut turnauksen neljällä viimeisimmällä kerralla.


title: Ranskan avoin tennisturnaus 2014

text: Sekä naisten että miesten kaksinpelin turnauskaaviot koostuivat 128 pelaajasta. Turnauksen ottelukaavio julkaistiin 23. toukokuuta 2013.


title: Ranskan avoin tennisturnaus 2014

text: Naisten kaksinpeliturnauksen voitti Marija Šarapova, joka päihitti loppuottelussa Simona Halepin. Šarapova oli voittanut Ranskan avoimet kerran aiemmin. Miesten kaksinpeliturnauksen voitti jo yhdeksännen kerran Rafael Nadal, jolle mestaruus oli viides peräkkäinen.


title: Ranskan avoin tennisturnaus 2014

text: Turnauksesta jäivät pois miesten puolella maailmanlistan sijalla seitsemän oleva Juan Martín del Potro rannevamman vuoksi. Myöskään Florian Mayer ja Janko Tipsarević eivät osallistuneet turnaukseen loukkaantumisten takia. Naisista turnauksen jättivät loukkaantumisen takia väliin Viktoryja Azarenka, Bethanie Mattek-Sands, Jamie Hampton, Laura Robson ja Galina Voskobojeva.


title: Risto Vanari

text: Risto Vanari (22. maaliskuuta 1931 Helsinki – 2. heinäkuuta 1986 Espoo) oli suomalainen ohjaaja, käsikirjoittaja ja muusikko.


title: Risto Vanari

text: Hän tuotti muun muassa vuonna 1962 valmistuneen 16-osaisen viihdeohjelman "Piilokameran" yhdessä Jukka Virtasen kanssa. Vuonna 1979 Vanari ohjasi elokuvan "Risto Vanarin piilokamera".


title: Risto Vanari

text: Vanari toimi myös muun muassa Erik Lindströmin orkesterissa rumpalina ja tiskijukkana Kulosaaren Casinolla.


title: Antti Teittinen

text: Antti Teittinen (s. 15. elokuuta 1981) on suomalainen futsalpelaaja, joka edustaa Futsal-liigassa pelaavaa Ilves FS:ää. Hän toimii myös seuran valmentajana. Suomen futsalmaajoukkueeseen kuuluva Teittinen on pelannut maajoukkueessa 54 ottelua ja tehnyt kahdeksan maalia. Hän on 171 senttimetriä pitkä. Teittinen on pelannut koko uransa Ilveksessä.


title: Sewolin uppoaminen

text: Matkustajalaiva MV Sewolin uppoaminen (koreaksi. 세월호 침몰 사고, Hanjaksi. 歲月號沈沒事故) tapahtui 16.4.2014 laivan ollessa matkalla Incheonista Jejuun. Alus kallistui ja kääntyi ympäri ennen uppoamistaan. Sillä oli 476 matkustajaa, joista suurin osa oli opiskelijoita.


title: Sewolin uppoaminen

text: Alus lähetti hätäsanoman 2,7 kilometrin päässä Gwanmaen saaresta kello 8.58 Korean aikaa. Evakuointikäsky annettiin vasta 40 minuuttia sen jälkeen, kun laiva alkoi kallistua. Matkustajia oli kielletty poistumasta uppoavasta laivasta. Kalastaja- ja muut pienalukset pelastivat useita ihmisiä ennen Korean rannikkovartioston aluksia. Onnettomuudessa kuoli 304 ihmistä ja 9 katosi. Alkuvuodesta 2017 pelastustiimi Onsite Rescue Team löysi yhden kadonneen opiskelijan ruumiin. Ruumin mukana löydettiin myös laukku sisältöineen. Löydetty ruumis oli 17-vuotiaan Jo Eun Hwan, joka tunnustettiin hampaiden avulla. Kadonneiden kahdeksan henkilön etsintöjä on pyydetty jatkamaan.


title: Sewolin uppoaminen

text: "Sewolissa" oli liikaa lastia, mikä teki laivan epävakaaksi. Kun laivan kokematon ruorimies teki äkkikäännöksen, lasti liikkui. Tämän vuoksi laiva kallistui ja alkoi upota.


title: Sewolin uppoaminen

text: Laivan miehistön toimintaa on kritisoitu ankarasti Etelä-Korean mediassa. Etelä-Korean presidentti vertasi miehistön toimintaa murhaan. Laivan päällikkö sai 36 vuoden vankeustuomion ja kaikkiaan 15 laivan miehistön jäsentä sai vankeustuomion osallisuudestaan turmaan. Laivan varustamoyhtiön toimitusjohtaja sai kymmenen vuoden vankeustuomion osallisuudestaan turmaan.


title: Sewolin uppoaminen

text: Laiva nostettiin pintaan maaliskuussa 2017.


title: Epic Meal Time

text: Epic Meal Time on kanadalainen videopalvelu YouTubessa esitettävä ruoanlaitto-ohjelma, joka tunnetaan sen hyvin runsaskalorisista aterioista, jotka on suurilta osin toteutettu lihatuotteista (painottuen erityisesti pekoniin) ja myös alkoholista (varsinkin Jack Daniel'sistä). Ohjelma teki debyyttinsä lokakuussa 2010 ja siitä lähtien se on julkaissut uuden jakson joka tiistai. Ohjelmaa pyörittää Harley Morenstein sekä joukko hänen kavereitaan. "Epic Meal Time" voitti vuonna 2011 Shorty Awardin ruokakategoriassa.


title: Epic Meal Time

text: Aluksi sarjan jaksoja kuvattiin Quebecin Montrealissa, mutta myöhemmin jaksoja on kuvattu Kaliforniassa, jossa muutamat vierailevat tähdet, kuten Tony Hawk ja Smosh, ovat esiintyneet.


title: Epic Meal Time

text: Joulukuussa 2012 "Epic Meal Time" aloitti "Epic Chef"-nimisen spinoff-sarjan tekemisen, johon oli saatu inspiraatiota Food Networkin televisiosarjasta "Chopped". Tässä sarjassa kaksi kokkia kilpailee siitä, että kumpi saa tehtyä ensimmäisenä 45 minuutin sisällä aterian, mikä sisältää kolmea salaista ainesosaa suuriin pekoniannoksiin sekoitettuna päivän alkoholiannoksen kera.


title: Stephen Amell

text: Stephen Amell (s. 8. toukokuuta 1981) on kanadalainen näyttelijä, joka tunnetaan pääroolistaan Oliver Queeninä / Vihreänä Nuolena Arrowverse-televisiouniversumissa, alkaen hahmon omasta televisiosarjasta "Arrow".


title: Stephen Amell

text: Amellin ensimmäinen televisiorooli oli spinningohjaajana "Älä kerro äidille 2" -sarjassa vuonna 2005. Uransa alulla hän näytteli kanadalaisissa televisiosarjoissa, kuten "Rent-a-Goalie", "Sydänmailla" ja "ReGenesis". Roolistaan "ReGenesiksessä" hän sai vuonna 2007 Gemini-palkinnon. Esiinnyttyään pienissä rooleissa esimerkiksi "C.S.I. Miamissa" ja "issa" Amell sai vuonna 2011 näkyvämmän joskin lyhyen roolin "Vampyyripäiväkirjojen" toiselta tuotantokaudelta Brady-nimisenä ihmissutena. Häntä harkittiin myös "Spartacuksen" toisen kauden ("Spartacus: Gods of the Arena") pääosaan.


title: Stephen Amell

text: Syksyllä 2011 Amell esiintyi suuremmassa roolissa HBO:n televisiosarjassa "Hung" ja sai vierailevan roolin "Rakkauden anatomiassa". Tammikuussa 2012 hänet valittiin näyttelemään pääosaa The CW:n sarjassa "Arrow", joka perustuu DC Comics -kustantamon Vihreä Nuoli -sarjakuvahahmoon.


title: Stephen Amell

text: Valkokankaalla Amell on esiintynyt Richard Attenborough’n elokuvassa "Closing the Ring" (2007). Hän on tehnyt myös ääniroolin Vihreänä Nuolena videopelissä "" (2013).


title: Stephen Amell

text: Amell näytteli Casey Jonesia kesällä 2016 ensi-iltansa saavassa elokuvassa "". Hänet valittiin rooliin maaliskuussa 2015.


title: Stephen Amell

text: Amell on kotoisin Torontosta. Näyttelijä Robbie Amell on hänen serkkunsa. Joulukuussa 2012 Amell meni naimisiin mallina ja näyttelijänä tunnetun Cassandra Jeanin kanssa. Heille syntyi tytär lokakuussa 2013.


title: Syklinen monikulmio

text: Syklinen monikulmio eli ympyrän sisään piirretty monikumio on geometriassa monikulmio, jonka kaikki kärjet sijaitsevat ympyrän kehällä. Tällöin voidaan sanoa, että kärkipisteet ovat konsykliset ja että monikulmio on syklinen.